سەرۆک کۆماری عێراق لە بارەی ھەڵبژاردنی پێشوەختە وتارێکی بڵاوکردەوە – لڤین پرێس\nلەکاتی دەرکردنی مەرسومی كۆماری تایبەت بە ئەنجامدانی هەڵبژاردنی پێشوەختەی ئەنجومەنی نوێنەران، بەرھەم ساڵح سەرۆک کۆماری عێراق وتی: هەڵبژاردنی داهاتوو وێستەگەیەكی گرنگ و جیاكەرەوەیە و بە كۆڵەكەی قۆناغی داهاتووی عێراق دادەنرێت\nسەرۆک کۆماری عێراق مەرسومی كۆماری تایبەت بە ئەنجامدانی هەڵبژاردنی پێشوەختەی ئەنجومەنی نوێنەرانی عێراقی واژووکرد و جەختیکردەوە هەڵبژاردنی داهاتوو وێستەگەیەكی گرنگ و جیاكەرەوەیە و بە كۆڵەكەی قۆناغی داهاتووی عێراق دادەنرێت، بۆیە پێویستە رەنگدانەوەی خواستی گەل بێت بۆ چاكسازی و راستكردنەوەی رێڕەوی حوكمڕانی.\nبەپشتبەستن بە دەستوور، مەرسومی كۆماری تایبەت بە ئەنجامدانی هەڵبژاردنی پێشوەختەی ئەنجومەنی نوێنەرانی عێراقم واژووکرد، كە لە رۆژی ١٠ی تشرینی یەكەمی ئەمساڵ بەڕێوەدەچێت، بەتایبەت دوای بڕیاری ئەنجومەنی نوێنەران سەبارەت بە هەڵوەشاندنەوەی خۆی و راوێژ لەگەڵ هێز و سەركردە سیاسی و چالاكە مەدەنییەكان.\nهەڵبژاردنی داهاتوو وێستەگەیەكی گرنگ و جیاكەرەوەیە و بە كۆڵەكەی قۆناغی داهاتووی عێراق دادەنرێت، بۆیە پێویستە رەنگدانەوەی خواستی گەل بێت بۆ چاكسازی و راستكردنەوەی رێڕەوی حوكمڕانی، بۆیە زامنكردنی مافی دەنگدەران لە دیاریكردنی نوێنەرەكانیان دوور لە گوشار و دزینی دەنگەكانیان كارێكی هەرە لە پێش و سەرەكییە بەئاڕاستەی كۆتاییهاتنی قەیرانە كەڵەكەبووەكانی رابردوو و چارەسەری كێشەكانی بژێوی ژیان و گوزەرانی خەڵك.\nلەم چوارچێوەیەدا هەماهەنگی نێوان نەتەوە یەكگرتووەكان و كۆمسیۆنی هەڵبژاردنەكان كارێكی پێویستە بۆ چاودێری و پاك و بێگەردی هەڵبژاردن و رێزگرتن لە بڕیاری سەربەخۆی خەڵک.\nمن دەزانم ئاستەنگی زۆر لەپێشە، بەتایبەت گەر پەتای كۆرۆنا تا ئەوكات بەردەوام بێت، ئەمە جگە لە ئاستەنگی ئەمنی و رووبەڕووبوونەوەی مەترسییەكانی تیرۆر و گرفتەكانی دیکە، بەڵام لەهەمان كاتیشدا پشت ئەستورین بە هوشیاری خەڵك و توانای هێزە ئەمنیەكانمان كە پارێزگاری هەڵبژاردنەكان و دەنگدەران بگرنە ئەستۆ.\nمافی هەموو خەڵكی عێراقە سود لەخێروبێری وڵاتەكەیان ببینن و دوودڵ نەبن لە ژیان و بژێوی خۆیان و خێزانەكانیان، لەم پێناوەدا پێویستە بەئاڕاستەی چاكسازی راستەقینەو دوور لە ترس و دڵەراوكێ كەشوهەوای هەڵبژاردنێكی ئازاد دەستەبەر بكرێت كە دەنگدەران حكومەت و پەرلەمانێك هەڵبژێرن بتوانێ دادپەروەری و دەرفەتی یەكسان بۆ هەمووان فەراهەم بكات.\nئێوەش ھاووڵاتیانی ئازیز ھەمیشە سەربەرز و سەرفرازبن بە خوای گەورەتان دەسپێرم.


هەرێم داوای 380 ملیار دۆلار لە بەغدا دەكات - تۆڕی میدیایی خەڵک\nوەزیری ناوخۆی حكومەتی هەرێمی كوردستان ڕایدەگەیەنێت، حكومەتی هەرێم هەر لە سەرەتای پێكهێنانی داوای 380 ملیار دۆلاری لە حكومەتی فیدراڵ كرد لەبەرانبەر كۆمەڵكوژی و ڕاگواستن بەدەستی ڕژێمی پێشوو.\nڕێبەر ئەحمەد، وەزیری ناوخۆی هەرێم لە میانی وتارێكی لە دانیشتنی ئەمڕۆی پەرلەمانی كوردستان كە تایبەت كرابوو بۆ 33 ساڵی كیمیابارانی هەڵەبجە ڕایگەیاند”لە ساڵی 2014 بڕیارماندا هەڵەبجە بكرێتە پارێزگا، ڕاستە كەمتەرخەمی لەو دۆسێیەدا هەبووە و ئێمە دان بە ڕاستییەكەدا دەنێین، بەڵام هەموان لەسەر ئەوە كۆكین كە پێویستە هەڵەبجە وەك سلێمانی و هەولێر و دهۆك بێت”.\nبە وتەی ڕێبەر ئەحمەد”ئەو كێشە گەورەیەی ڕووبەڕووی هەڵەبجە بۆتەوە ئەوەیە كە عیراق تائێستا ئامادە نییە دان بە هەڵەبجەدا بنێت وەك پارێزگا، بەو پێیەی بەشێكی زۆری فەرمانگە و دامەزراوە حكومییەكانی تێدا نەكراوەتەوە، بەو هۆیەی حكومەتی فیدراڵ ئامادە نییە بودجەی دارایی بۆ هەڵەبجە دابین بكات”.\nوەزیری ناوخۆی حكومەتی هەرێمی كورستان دەڵێت”داوا دەكەین بەشێوەیەكی گشتی گەلی كوردستان قەرەبوو بكرێتەوە، ئەمەش لەلایەن حكومەتی هەرێمەوە كراوە بە ئەولەوییەت و لە دوای پێكهاتنییەوە ڕاستەوخۆ كە یەكەم شاندی ڕەوانەی بەغدا كرد، داواكاریی قەرەبووكردنەوەی قوربانیانی گەلی كوردستان بە 380 ملیار دۆلار، ڕادەستی سەرۆكی ئەنجومەنی وەزیران كرا كە قەرەبووكردنەوەی هەڵەبجە و ئەنفال و بارزانییەكان و فەیلییەكان و قەرەبووی هەموو تاوانەكانی بەعس لەخۆدەگرێت”.


دەستنووسەكان ناسوتێن – سه‌رده‌م\nنوسینی/ جی.ئەی.ئێ. كریست\nوەرگێڕانی/ بێهزاد كوردستانی\nئەو بیرەوەری و نامانەی لەو كتێبەدا تۆمار كراون، وەك ماوەی زەمەنی تەنیا 23 ساڵ ژیانی بۆلگاكۆف دەگرێت، واتە لە تشرینی یەكەمی شۆڕشی ساڵی 1917 وە دەست پێ دەكات و ساڵی 1940 (ساڵی مردنی نوسەر) كۆتایی پێ دێت.\nئەم نامانە بۆ بۆلگاكۆف و هاوسەرەكەی و هاوڕێكانی ئامرازێك بووە بۆ گۆڕینەوە و دەربڕینی ئازادانەی ڕا و بۆچوون و بیروبڕواكانیان.\nئەم كتێبە بە بۆلگاكۆفێكەوە دەست پێ دەكات كە تازە كۆلێژی پزیشكیی دوایی پێهێنانەوە و لە ناوچە دوورەكانی وڵاتی ڕووسیای سەردەمانی شەڕی یەكەمی جیهانی و شۆڕشی تشرینی یەكەم، سەرقاڵی پیشەی پزیشكییە، لە هەمان كاتیشدا ئاواتەخوازە لە هەر شوێنێكی تر بێت، جگە لەو شوێنەی تێدایە.\nلە درێژەی ئەو هەوڵ و خولیایەی لەم چەند ساڵه‌ی ڕابردوودا خستوومانەتە پاڵ گرنگیدان بە ئەدەب و ئەدەبیات و وەرگێڕانی ئەدەبی بیرەوەری، کە وەک پرۆژەیەکی گرنگ، بەڵام لە فۆرم و چوارچێوەیەکی دیاریکراو، ئەو نووسەرە گەورانەی گرتەخۆی، کە لە دونیای داهێناندا، بە هەموو وێستگە جیاوازەکانیانەوە، لەسەر ئاستی دونیادا، جێگه‌ی بایەخ و خوێندنەوەی بەردەوام بوون، هەر لە سوهراب و مارکیز و پاپلۆ نیرۆدا و ئەلبێر کامۆ و ڕافایل ئەلبێرتی، کە وەرگێڕەکانیان، بە توانا و سەلیقەیەکی پڕ لە هونەری وەرگێڕان، ئەرکەکانیان جێبەجێ کرد و هەمووشیان لە کات و ساتی خۆیدا… چاپکران و هێندێکیان ئێستا لە کتێبفرۆشییەکاندا نەماون و چاوەڕوانی چاپی تریان لێ دەکرێت، کاتێکیش لەگەڵ هاوڕێی شاعیرمان، بێهزادی کوردستانی، لەمەڕ ئەم پرۆژە و گرنگیی کاری وەرگێڕان لە بواری ئەدەبی بیره‌وەریدا کەوتینە گفتوگۆ، بە خۆشحاڵییەوە، هاوکاریی خۆی نیشان دا، ئەوەبوو هەر لە ڕێگه‌ی خۆیانەوە چەندین سەرچاوەی گرنگمان بەدەست گەیشت، کە سەرجەمیان، خۆیان لە چوارچێوەی ئەدەبی بیره‌وەریدا دەدۆزییەوە، بۆ ئەم قۆناغە، لەناو هەموویان بیرەوەری و نامە و ڕۆژانەنووسینی بۆلگاکۆفمان پەسەند کرد، هۆکاری پەسەندکردنیشمان بۆ ئەو گرنگیپێدانە دەگەڕێتەوە. کە بۆلگاکۆف، لە ژیانی نووسین و داهێنانی خۆیدا، تووشی دەیان و سەدان، گێرمەوکێشەی سیاسی، ئابووری و کۆمەڵایەتی بووه‌تەوە، هۆکارەکەیشی تەنیا ئەوە بووە، فۆڕمی ئەدەبێکی سیخناخ لە ئایدیۆلۆژیای کۆمۆنیستی قبوڵ نەکردووە، تەنیا ویستوویەتی لە چوارچێوەی داهێنانی خۆیدا، ڕاستگۆیانە لەگەڵ خود و جیهانبینیی خۆی، بۆ ڕووداوەکان و ژیان و دەوروبەری بکاتە بنچینەی بیرکردنەوە و دونیا فراوانەکەی داهێنانی، لە بواری شانۆ و تێکستی شانۆیی، هەروەها ئەو ڕۆمانانەی، نەتوانرا، تا لە ژیاندا بوو، چاپیان بکات. لاتان سەیر نەبێت ئەوەی بە بۆلگاکۆف کراوە لە لایەن دەسەڵاتدارانی سایەی ستالین، تەنیا بۆلگاکۆف بووە توانیویەتی بەرگەی بگرێت، لە کاتێکیشدا خودی ستالین ئێجگار سەرسامی کارە شانۆییەکانی بۆلگاکۆف بووە، کە هەمیشە ئاڕاستەکانی ڕەخنەیی و کۆمیدیئامێز بوون، هەر بۆ نموونە:\nستالین بۆ شانۆگەریی (ڕۆژەکانی بنەماڵەی توربن) تەنیا خودی خۆی ١٥ جار بینیوویەتی، هەروەها شانۆگەریی (شوقەی زوویا) هەشت جار بەشداریی نمایشی کردووە.(1)\nسەرەڕای ئەمەیش، کاتێ بۆلگاکۆف ویستوویەتی لە ڕێگه‌ی دەسەڵاتی سۆڤیەتەوە ڤیزەی فەڕەنسای بۆ دابین بکەن، بۆ سەردانی براکەی، هەموو کاتێ دەستی دەستیی پێ کراوە، بۆیە ئەم خەونەیشی نەهاتە دی، چونکە ڕێگه‌یان پێ نەدا ئەم سەفەرە بکات، تاکو کۆچی دوایی کرد. کە هەمیشە خەونی گەورەی سەفەر بووە بۆ دەرەوەی وڵات و ویستوویەتی وەک نووسەر و داهێنەرێک، ئەزموونی هونەری شانۆ و ئەدەبیی ئەم وڵاتانە بەسەربکاتەوە، بەڵام بەداخەوە دەسەڵاتدارانی سۆڤیەت، وەک ڕقێکی گەورە، کە بۆلگاگۆف بە بەردەوامییش دڵنیای کردوونەتەوە، بگەڕێتەوە بۆ نیشتمان، بەڵام ئەم خەونەیان هێندە ئازاری دا، تا بەو داخەوە سەرینایەوە.\nنامەکان و ڕۆژانەتۆمارەکانی ژیانی بۆلگاکۆف، هێندە ئازاربەخشن، لە خودی دووتوێی ئەم نامە و ڕۆژانەنووسینانەدا، هەست دەکەیت نووسەران و شاعیران و هونەرمەندانی دەرەوەی ئایدیۆلۆژیا و بەرنامەکانی ژدانوفیەت، لەناو چ ترس و بیم و ئازارێکدا ژیانیان گوزەراندووە، بەڵام ئەمانیش بەردەوام لە هەوڵ و داهێنانی خۆیان نەکەوتوون. لەم شەڕە دەروونی و بەکەمسەیرکردنەدا، درێژەیان بە کارە ئەدەبی و هونەرییەکانیان داوە.\nبۆلگاکۆفی دکتۆر، کاتێ هەموو ژیانی خۆی بۆ ئەدەب و هونەر تەرخان دەکات، بەڵام ڕێگه‌کانی بەردەوامی پڕاوپڕن لە چاڵ و هەڵەت و کەوتن و ناخۆشی، کەچی ئەو هەر بەردەوامە لە داهێنان و هەوڵە جیددییەکانی خۆی، ژیان و برسێتی و نەبوونیی زۆر تینی بۆ دێنا، بۆیە لە ڕێگه‌ی مەکسیم گۆڕگییەوە، نامەیەک دەگەیەنێتە ستالین و پێی دەڵێت “ئەگەر ناتوانن وەک دەرهێنەرێک دامبمەزرێنن، ڕازیم وەک ئەکتەرێکی کۆمبارسی بەردەوام، ئەگەر هەر ناتوانن ئەوەشم بۆ بکەن، ئەوە بکرێم بە کرێکار لە هۆڵی شانۆدا”.(2)\nبێگومان دوای گەیشتنی ئەم نامەیە، دەسەڵاتدارانی سۆڤیەت وەک دەرهێنەر لە شانۆی سۆڤیەت دایدەمەزرێنن، ئەمەش بەپێی سەرچاوە و لێکۆڵینەوەکان، بۆ ئەوەی دەگێڕنەوە کە ستالین، ئێجگار سەرسامی کارە شانۆییەکانی بووە، هه‌ر له‌به‌ر ئه‌مه‌ش وه‌کو زۆربەی زۆری نووسەر و هونەرمەندانه‌ی تر -که لە دووتوێی ئەم بیرەوەرییانەدا دەیبینن-، چۆن دەستبەسەر دەکرێن و دووردەخرێنەوە و سەدانیشیان تیرباران دەکرێت، بەڵام خۆشبەختانە بۆلگاکۆف، بە هۆی سەرسامبوونی ستالین بە کارە شانۆییەکانی، لە کوشتن و دوورخستنەوە بەدووری ده‌بێ، بەڵام بە شێواز و فشاری تر هەموو ڕۆژێ مەرگ دەبینێ، چونکە مەرگی نووسەر و داهێنەرەکانی هاوڕێی، مەرگی ئەمیشە.\n“بۆلگاکۆف لە ٨ی شووباتی ١٩٤٠، بە نەخۆشی لە جێگه‌دا دەکەوێت، بەو بۆنەیەوە کۆمەڵێک لە هونەرمەندی شانۆی مۆسکۆ، لە نێوانیاندا، کاچالون، گمیلیوف و تاراسۆفا لە ڕێگه‌ی سکرتێرەکەیەوە، نامەیەک بۆ ستالین دەنووسن و پێی ڕادەگەیەنن، کە باری تەندروستیی بۆلگاکۆف زۆر خراپە و لەگیانەڵادایە، بەڵکو لای خۆیانەوە هاوکاری بکرێت، بەڵام بەداخەوە، دوای مەرگی بۆلگاکۆف وەڵامی نامەکەیان داوەتەوە، هەروەک بیرهێنانەوەیەکیش ستالین لە وتارە بەناوبانگەکەی کە لە ٣ی تەممووزی ١٩٤١دا لە کاتی هێرشی ئەڵمان بۆ سەر یەکێتی سۆڤیەت، دیالۆگێکی ئەلکسی توریین، کە یەکێکە لەپاڵەوانەکانی شانۆیی -ڕۆژەکانی بنەماڵەی تۆربن-ی بۆلگاکۆف بەکار دەهێنێت کە دەڵێت: هاوڕێکانم، لەم چرکە ناخۆشەدا، بانگێشتتان دەکەم.(3)\nدیارە، خوێندنەوەی بۆلگاکۆف، خوێندنەوەی مێژوویەکی ونبووی داهێنانە. کە ئایدیۆلۆژیای بەزۆرسەپاو، هەمیشە هەوڵی ونکردن و ڕەشکردنەوەی داوە، بۆیە کە نامە و ڕۆژانەنووسینەکانی دەخوێنینەوە، دەزانین تارمایی دیکتاتۆرەکان چەند قێزەونانە هەوڵی سەربڕینی وشە و پەنجەرەی ئەو جوانیانە دەدەن. کات و بۆلگاکۆف و هاوڕا و هاوپێناوەکانیان ویستوویانە ڕەوتی ئەدەبی پڕ لە داهێنانی پوشکین و تۆرگنیف و دۆستۆیڤسکی، درێژەی هەبێت، هەر لەخۆڕا نییە، بە بۆلگاکۆف وتراوە، دۆستۆیڤسکیی هاوچەرخ، هەرچەندە دەسەڵاتی ستالین مێژوویان هێندە ڕەشپۆش کرد، بەڵام داهێنان و ئەدەبی هەمیشە زیندووی پڕ لەبەهای خودە مرۆییەکان، پڕ لە ئیستاتیکای داهێنانی هاوچەرخ بە زیندوویەتیی خۆیان، لەم شەڕەدا، بەرگەیان گرت و- کە زەمەنی هەڵسانەوە و کرانەوەش هات، ئەمانە بوون بەو ئەدەبەی تا بتوانن بەها مرۆییەکانی مرۆ و داهێنان و زمان و جیهانبینی ڕاستەقینە، بە جیهان ئاشنا بکەن. ئەمە بۆلگاکۆف و بۆلگاکۆفپەیڕەوەکانن وەرگێڕدراونەتە سەر زۆربەی هەرە زۆری زمانە زیندووەکانی جیهان، بە زمانی کوردییشەوە، بۆیە لای خۆمانەوە دەستخۆشی لە شاعیر و وەرگێڕ بێهزادی کوردستانی دەکەین، بە هەوڵێکی ماندوونەناسانە کەوتە وەرگێڕانی بیره‌وەرییەکانی بۆلگاکۆف، کە هیوادارم خوێنەران و نووسەران و ئەدیبان، لە دووتوێی ئەم سەفەرنامەیەدا، واقیعی دەیانساڵەی خەفەکراوی ئەدەبی و ژیانی ئەدیبانی سۆڤیەتی جاران، بخوێنینەوە. بەو هیوایەی وەک چۆن هەنسکی بەو هەموو چرکانەی ئێمە هێنا، ئێوەش لەناو هەموو فرمێسکەکاندا بێبەزەییانە نەفرەت لە زەمەنی قەڵەمکوژ و دیکتاتۆرەکان بکەن.\n١٥/ ٩/ ٢٠١٥


یەکەم گۆڵی مەھدی مەھدیخانی ناوەڕاستکاری لاوی کورد لەخولی کرواتیادا · Kurdsport\nدەستپێک/هەواڵ/یەکەم گۆڵی مەھدی مەھدیخانی ناوەڕاستکاری لاوی کورد لەخولی کرواتیادا\n242 بە خولەکێک دەخوێندرێتەوە\nمحەمەد مەھدی مەھدیخانی ناوەڕاستکاری لاوی کورد لەیاری ئەمڕۆی یانەکەیدا یەکەم گۆڵی خۆی لەخولی پلە یەکی تۆپی پێی یانەکانی کرواتیا تۆمارکرد.\nمەھدی مەھدیخانی یاریزانی نێودەوڵەتی کوردی ھەڵبژاردەی تۆپی پێی ئۆڵۆمپی ئێران ئەمڕۆ ٣٠ی ئابی ٢٠٢٠ بەشێوەی سەرەکی لەیاری نێوان یانەکەی (ڤارازدین) لەیاریگای ڤارتیکس لەشاری ڤارازدین بەرامبەر بەیانەی لۆکۆمۆتیڤ زەگرب لەھەفتەی سێیەمی خولی پلە یەکی تۆپی پێی یانەکانی کرواتیای وەرزی ٢٠٢٠-٢٠٢١دا بەشداریکرد و توانی ئاستێکی بەرز پێشکەش بکات و لەخولەکی ٤٤ی نیوەی یەکەمدا لەئەنجامی ھێرشێکی یانەکەی و چاودێریکردنی تۆپەوە، توانی یەکەم گۆڵی خۆی لەخولەکەدا بۆ یانەکەی تۆمار بکات.\nمەھدیخانی کرماشانی کەتەمەنی ٢٣ ساڵە تا خولەکی ٦١ بەدرێسی ژمارە ٧٧ لەھێڵی ناوەند یاریکرد و ئەمەش دووەم یاری بوو لەکۆی ٣ یاری یانەکەیدا لەوەرزی نوێدا بەشداری تێدا بکات و گۆڵێکیش تۆماربکات.\nبەم ئەنجامە و پاش کۆتاییھاتنی یارییەکانی ھەفتەی سێیەمی خولەکەش، یانەی ڤارازدین بەکۆکردنەوەی ٤ خاڵ لە (٣ یاری)دا (١ بردنەوە، ١ یەکسانبوون، ١ دۆڕاندن) لەخانەی پێنجەمی خولەکەدا جێگیر بوو.\nشایەنی باسە محەمەد مەھدی مەھدیخانی ناوەڕاستکاری لاوی کورد لەوەرزی رابردوو (٢٠١٩-٢٠٢٠)ەوە بۆ یانەی ڤارازدین لەخولی پلە یەکی یانەکانی کرواتیادا یاری دەکات و وەرزی پێشوو لە ١٩ یاریدا بەشداریکرد بەڵام نەیتوانی گۆڵ تۆماربکات و لەم وەرزە (٢٠٢٠-٢٠٢١)دا خاوەنی ١ گۆڵە لە ٢ یاری و ١٢٤ خولەک یاریکردندا.\nبۆ بینینی گۆڵەکەی ئەم یاریزانە کوردە کلیک لەم لینکە بکە:


هەموومان چیرۆک ناگێڕینەوە - قەڵەم\nتاریخ ایجاد در جمعه, 28 شهریور 1399 12:01\nوەک دەگوترێ ئێمە هەموومان چیرۆک دەگێڕینەوە. هەموو مرۆڤەکان لە ژیانی رۆژانەدا لەکاتی گفتوگۆ لەگەڵ یەکتر پەنا دەبەن بۆ چیرۆک و بۆ گێڕانەوە. لە راستیدا بەشێکی گرینگی بیروباوەڕەکانمان، هەست و نەستمان و ئەو شێوازە رووانینەی بۆ دونیا و بۆ ژیان هەمانە لە رێگای چیرۆکەوە بەیانی دەکەین.\nبەڵام گێڕانەوەی چیرۆک لە رێگای زمانەوە لەچاو گێڕانەوە لە رێگای نووسینەوە جیاوازیی زۆرە. چیرۆکی زارەکی کورتە، دەرفەتی گەمەی زمانی تیا کەمە، دەنگ تیایا ئامادەیە، گوێگر تیایا ئامادەیە، کارتێکەری کاردانەوەی گوێکری تیایا زۆرە، دەرفەتی رامان و بیرکردنەوە لەناویدا لاوازە، کەمتر گوێ دەدرێتە تکنیک، ئیمکانی تازەگەری کەمە و بەگشتی دەتوانین بڵێین ئەم جۆرە گیڕانەوەیە کەمتر هونەریانەیە. بەتایبەت لەم سەردەمەدا کە هەتا دێت تکنیک و زمان رۆڵی زۆرتر لە گێڕانەوەدا دەگێڕن.\nیەکێک لەو دەرفەتانەی لە ناو چیرۆک بەشێوەی نووسراوە هەیە، گەڕانەوەی نووسەرە بۆ بەشەکانی پێشوو لە کاتی نووسیندا. ئەمە تەنانەت لە دووای تەواوکردنی دەقیش هەیە و بۆیە دەقی نووسراوە دەکرێ سەرلەنوێ و دیسان سەرلەنوێ پیایا بچینەوە. زۆر جار ئەم پیاچوونەوەیە دەتوانێ هەندێ شوێن لە باری چلۆنایەتییشەوە بگۆڕێ و بەم شێوەیە بەسەرهاتەکە بەردەوام رەنگ و روو بگۆڕێ.\nراستە لە چیرۆکی زارەکیشدا مرۆڤەکان دەست دەبەنە ناو رووداوەکان و بە کەیفی خۆیان و بە گوێرەی جۆری یادەوەری و کارتێکەریی رووداوەکە لەسەریان دەیگێڕنەوە، بەڵام چونکە ئەم رووداوانە لە راستیدا راستەقینەن ئەوا دەرفەتی پیاچوونەوەو دەستکارییان کەمە، بەڵام لە دەقدا چونکە چیرۆک راستەقینە نیە و زۆرتر رەگەزی خەیاڵی هەیە، بە هۆی دەرفەت و رەگەزی خەیاڵەوە دەتوانین زیاتر دەستی تێهاوین و بەم شێوەیە رەگەزی فەنتازیا تیایا بەرجەستەتر بێتەوە.\nراستە هەموومان چیرۆک دەگێڕینەوە، بەڵام ئەوەی چیرۆک لە فۆڕمی هونەریانەدا دەگێڕێتەوە، تەنیا خەریکی گێڕانەوە نیە، بەڵکو خەریکی چلۆن گێڕانەوەیشە. بەم شێوەیە چیرۆک لە فۆڕمی هونەریانەدا هەتا دێت زیاتر و زیاتر خۆی لەو گێڕانەوەیە وا هەمووان دەیگێڕنەوە دووردەخاتەوە و بەم شێوەیە زیاتر خەسڵەتی نوخبەیی پەیدادەکا.\nهەڵبەت خەسڵەتێک کە لە گێڕانەوەی زارەکیی خەڵکی ئاساییدا خۆی نیشاندەدا، سەمیمیەت و چڕبوونەوەی رووداوە کە سەرنجڕاکێشە، ئەو خەسڵەتانەی زۆر جار دەکرێ لە دەقی نووسراوەدا خۆیان نەنوێنن. دەنگی گێڕانەوە کە هەڵگری هەڵچوون و داچوونەکانی گێڕەرەوەیە و هەروەها هەڵگری خەسڵەتی تاکەکەسیی بەسەرهاتەکانن زۆر خێرا سەرنج دەقۆزنەوە. ئەمانە دەکرێ لەدەقی نوخبەویدا ون بن و بەو شێوازە خۆیان نیشاننەدەن. بۆیە گەڕانەوەی خەسڵەتی سەمیمیەت بۆ دەق یەکجار گرینگە، ئەمەیش ناکرێ ئەگەر دەق پێش نووسین یاخود لە کاتی نووسین لە دەروونی نووسەرەوە تێنەپەڕێ. گوزەری دەق لە دەروونی گێڕەڕەوەوە تەنیا رێگای بەسەمیمی کردنی دەقە. ناکرێ لە کەنارەوە حەقایەتخوانی رووداوەکان بین و ئەوسا پێمان وابێ دەتوانین کاریگەریی لەسەر خوێنەر دابنێین.\nکەواتە راستە هەموومان چیرۆک دەگێڕینەوە، بەڵام مەرج نیە بەڕاستی چیرۆک بگێڕینەوە. بەتایبەت لای ئەوانەی وا پابەندن بە گێڕانەوەی چیرۆکی هونەری.\nئەو حەقایەتانەی وا مرۆڤەکان لە ژیانی رۆژانە بۆ یەکتری دەگێڕنەوە، زۆرجار ئەو چیرۆکانەن وا بەجۆرێک حەقایەتخوانی خستووەتە ژێر کاریگەریی خۆیەوە بۆیە حەزدەکا بیگێڕێتەوە. واتە خەڵکی ئاسایی بەشێوەی خۆبەخۆ پابەندن بە سادەترین و لە هەمان کاتدا گرینگترین یاسا و مەرجی گێڕانەوە.\nجا با زەمانێک چیرۆکی هونەریانەیش بگێڕینەوە کە وەک خەڵکی ئاسایی لە ژێر کاریگەریی رووداوەکانیدا بین. دەبێ تان و پۆیەکی بەهێز ئێمە بەوانەوە ببەستێتەوە. گەر وانەبێ دەق سەمیمیەتی خۆی لە دەستدەدا و دەبێ بە گێڕانەوەیەکی سارد و سڕ و میکانیکیانە. لە بیریشمان بێت کە دەق چونکا دەچێتە خانەی ستاتیکاوەو، ستاتیکایش وەک باومگارتن دەڵێ ناسینە لە رێگای هەستەوە، ئەوا جوڵاندنی ئەم هەستە لای خوێنەر یەکجار گرینگە. وشیارکردنەوەی هەستەکان لە کاتی خوێندنەوەی دەق لە لای خوێنەر یەکێک لە باشترین نیشانەکانی سەرکەوتوویی دەقە. هەرچەند لە خوێنەرێکەوە بۆ خوێنەرێکی تر بە گوێرەی ئاستی وشیاری، داواکاری و جیهانبینی دەکرێ ئەمەیش جۆراوجۆر بێت.


وه‌زیری ده‌ره‌وه‌ی فه‌ره‌نسا: سه‌ردانی كوردستان ده‌كه‌م – رۆژنامه‌ی خه‌بات\nلۆدریان له دیدارێكدا له‌گه‌ڵ كه‌ناڵی “سی نیوز”ـی فه‌ره‌نسی گوتی: “هێزه‌كانمان له عێراق ماون، هه‌روه‌ها به‌ڕاشكاوانه ده‌یڵێم تا ئێستا له سووریاش له‌گه‌ڵ هێزه ئه‌مه‌ریكیه‌كان بوونمان هه‌یه”.\nلۆدریان دووپاتیكرده‌وه، “به‌رده‌وامییدان به جه‌نگی دژ به داعش له ناوچه‌كه، له پێشینه‌ی كاره‌كانی وڵاته‌كه‌مه”، گوتیشی: “كورد له ریزی پێشه‌وه‌ی هاوپه‌یمانه‌كانی فه‌ره‌نسایه، چونكه له جه‌نگی دژ به چه‌كدارانی داعش رۆڵی به‌رچاویان هه‌بووه”.\nوه‌زیری ده‌ره‌وه‌ی فه‌ره‌نسا بڕیاری كشانه‌وه‌ی هێزه‌كانی ئه‌مه‌ریكاشی له سووریا به “مه‌ترسیدار” ناوبرد، چونكه وه‌ك ئاماژه‌ی پێدا، “ئه‌م بڕیاره‌ی ئه‌مه‌ریكا كورد و هێزه‌كانی سووریای دیموكرات رووبه‌ڕووی كێشه‌یه‌كی گه‌وره ده‌كاته‌وه، له‌به‌رئه‌وه‌ی گه‌وره‌ترین رۆڵیان له شه‌ڕی دژ به داعش گێڕاوه، بۆیه به‌م بڕیاره‌ی ئه‌مه‌ریكا ئه‌وان ده‌كه‌ونه مه‌ترسییه‌وه”.\nهه‌روه‌ها پێداگیریشی كرد، “پێویسته له‌سه‌ر ئاستی نێوده‌وڵه‌تی و له‌لایه‌ن دۆستان و هاوپه‌یمانانی فه‌ره‌نساوه پارێزگاری له ئاسایشی كورد بكرێت, چونكه له شه‌ڕی دژ به داعش رۆڵێكی كارایان هه‌بووه”.\nروونیشیكرده‌وه، “پێویسته به‌شار ئه‌سه‌د، سه‌رۆكی سووریا بۆ ده‌سته‌به‌ركردنی ئاشتی له وڵاته‌كه‌ی پرۆسه‌یه‌كی سیاسی هه‌بێت، ئه‌وكات به‌بێ گومانی فه‌ره‌نساش هێزه‌كانی له سووریا ده‌كشێنێته‌وه”.\nهه‌ر له‌و دیداره‌دا وه‌زیری ده‌ره‌وه‌ی فه‌ره‌نسا رایگه‌یاند، “له چه‌ند رۆژی داهاتوودا سه‌ردانی عێراق و هه‌رێمی كوردستان ده‌كات و له‌گه‌ڵ به‌رپرسه باڵاكانیان كۆ ده‌بێته‌وه”، به‌بێ ئه‌وه‌ی كاته‌كه‌ی دیاری بكات.\nبابه‌تی پێشوو ڕۆژنامه‌ی خه‌بات 10-01-2019 ژماره 5669\nبابه‌تی دواتر لە شاری سۆران خولێکی مەشق و راهێنانی پێشمەرگە كۆتایی هات


وادەى کۆبوونەوەیەکى باڵا\nسەرۆکی دەستەی ئاماری هەرێمی کوردستان رایگەیاند، نابێت سەرژمێرى گشتى دانیشتووان تێکەڵ بکرێت بە مەرامی سیاسی و پێویستە بەغدا و هەرێم بەهاوبەشی کاربکەن بۆ سەرخستنی پرۆسەکە.\nئەو وتانەى سیروان محەمەد سەرۆکی دەستەی ئاماری هەرێم لەمیانەى کۆبوونەوەیەکى ژووری عەمەلیاتی سەرژمێری و ئیدارەی جێبەجێکاری سەرژمێری لە عیراق هات کە رۆژى چوارشەممە لەبەغدا بەڕێوەچوو.\nبەپێی راگەیەنراوێکى دەستەى ئامارى هەرێم کە دەست "ناس کورد" کەوتووە، لەکۆبوونەوەکەدا بریار درا کە رۆژی ٦ حوزەیران ٢٠٢٢ کۆبونەوەی دەستەی بالای سەرژمێری عیراق لە بەغدا بە ئامادەبوونی ئەندامانی هەرێمی کوردستان بەرێوە بچێت بە مەبەستی دەست پێکردنی هەنگاوەکانی داهاتوو بە زوترین کات.\nسەرۆکی دەستەی ئاماری هەرێمی کوردستان بەشداری کۆبونەوەیەکی تایبەت بە سەرژمێری گشتی دانیشتوان لە بەغدا دەکات\nسەرۆکی دەستەی ئامار لە لایەن خۆیەوە دووپاتی کردەوە کە وەزارەتی پلاندانان لە هەرێمی کوردستان هەمیشە لەگەڵ ئەوە بووە کە سەرژمێری پرۆژەیەکی گرنگە و پێویستە بۆ بنیاتنانی وڵات و نابێت تێکەل بکرێت بە مەرامی سیاسی وکار بکرێ بەهاوبەشی هەردوو لا بۆ سەرخستنی پرۆسەکە. هەروەها، سەرۆکی دەستەی ئامار بۆ ئامادەبووانی خستە روو کە دەستەی ئامار پێویستی بە کاری زیاتر ئەبێت لەمەولا تاکو شان بە شانی دەزگای ناوەندی ئامار بتوانێ قۆناغەکانی ئامادەکاری دەستە پێ بکات وهیچ دواکەوتنێک نەبێت لەمەولا بە هۆی نەبوونی بودجە یان دەسەلاتی جێبەجێ کردن لەگەل چارەسەرکردنی ئاستەنگە تەکنیکیەکان کە کارێکی زۆری پێویستە.


ئەپدەیت کردنەوەی ڕاوتەر (upgrade tp link router) زەرورە. (په‌ڕه 1) - کۆمپیوتەر و ئینتەرنێت - مەکۆکانی وێبچن\nئەپدەیت کردنەوەی ڕاوتەر (upgrade tp link router) زەرورە.\nمەکۆکانی وێبچن » کۆمپیوتەر و ئینتەرنێت » ئەپدەیت کردنەوەی ڕاوتەر (upgrade tp link router) زەرورە.\nبابه‌ت: ئەپدەیت کردنەوەی ڕاوتەر (upgrade tp link router) زەرورە.\nزۆربەی زۆری خەتەکانی کوردستان لە ئێستادا کراوە بە ڤایبەر ئۆپتیک کە جارێک کۆمپانیا هات بۆی سابت کردیت پێت ئەڵێت دەستکاری مەکە با وایەرەکەی تێک نەچێت ، ئەگەر بشلێت ئەی باشە چۆن خەتێکی لێوەرگرم بو قاتی سەرەوەی خانوەکە ئەڵێن سەردانمان بکەن ڕاوتەری تایبەت بە خۆمان هەیە کە بە نرخیکی گران ئەی فرۆشن ، هەڵبەتە من iq بەکار دینم ۲ ڕاوتەریشم هەیە لەم ڕۆژانە دانێکم دا بە برادەریکم کەچی ئاگاداری کردمەوە پێی وتم ناتوانم شەبەکەی لێ وەرگرم تەلەفونیشم بۆ کۆمپانیا کردوە وتویانە ئەبێت بیت بۆلای خۆمان بیکڕیت کەمێک لام سەیر بوومن هەر دوو ڕاوتەرەکەم یەک مۆدیلە بۆچی لەویان کار ناکات وەرم گرتەوە و خۆم تێستم کرد قسەکەی تەواو بوو توانای وەرگرتنی پەخشی ڕاستەوخۆی نەبوو لە مۆدیۆمی سەرەکیەوە ، دوای بیرم کردەوە من پار ساڵ router کەی خۆم ئەپدەیت کردۆتەوە ڕەنگە جیاوازیەکەی ئەوە بیت ، سەیری ڤێرژنی ڕاوتەرەکەی خۆمم بینیم ڤیرژنی v14_191119 رە کە ۲٠۱۹ وەشانەکەی دەرچوە.\nسەیری ئەو ڕاوتەرەشم کرد کە کێشەی تیدایە و ناتوانم پەخش وەرگرم ڤێرژنی V14_180319 یە کە ۲٠۱۸ وەشانی دەرچوە .\nسەیرم کرد وەشانی تازەتریش هاتوە بۆ ڕاوتەرەکە کە بریتیە لە V14_200114 لە ڕێکەوتی ۲٥/۳/۲٠۲٠ منیش firmware دابەزاند و ڕاوتەرەکەم بە کێبکی WLAN بەستەوە بە کۆمپیوتەرەکەوە بە ئایپی 192.168.1.1 داخلی بوم و لەبەشی system tools دێیتە سەر firmware update ئینجا لە browser ڤێرژنە تازەکە هەڵبژێرە و update بکە ، سەیرم کرد ئەم جارەیان ڕاوتەرەکە هیچ کێشەی نەما.\nئەپدەیت کردنەوەی ڕاوتەرەکان زۆر پێویستە ، کێشە لاوەکیەکانی خەتەکەت بۆ چارەسەر ئەکات ، کێشەی دیسەیبلت نا هێڵێت ، کەمترین پەخشتت ئە فەوتێت .\nبۆیە ئەگەر ئەزانی وەشانی ڕاوتەرەکەت کۆنە و کێشەی خاو بونەوەت هەیە پێویستە ئەپدەیتی بکەیتەوە .\nوه‌ڵام: ئەپدەیت کردنەوەی ڕاوتەر (upgrade tp link router) زەرورە.\nدەست خۆش کاک هێدی.\nمنیش ئەو كێشەیەم هەبووە لەگەڵیان، چەند ناسیاوێکم پێم وتوون کە قسە لەگەڵ کۆمپانیای IQ بکەن تا Rotuerەکەیان بۆ configure بکەن، بەڵام وتوویانە (ناکرێت)!!! ئەبێت بێن WiFi Expanderێک لای خۆمان بکڕن کە نرخی نزیکەی ٦٠،٠٠٠دینارە.\nدەستان خۆش برایان ، ئایا چۆن Firmware ی هێڵی IQمان دەست بکەوێت ؟ چونکە زۆر گەڕام نەمتوانی کۆتا وەشان بدۆزمەوە ... سوپاس\nئەگەریش ڕاوتەرەکەت لە لیستی پشتگیری openWRT یا DDWRT هەبێت، ئەوەی ئیتر شایەتی هەموو ئامێر و پەیوەندییەکان دەگریتە دەست و بەئارەزووی خۆت یاری بە کردارە زۆرەکانی دەکەیت وەکو سیستەم.


كۆماری ئیسلامی لە داعشەوە تا ئاشتبونەوەی كۆریاییەكان\nسەرهەڵدانی هێزە دڕندەكەی داعش جیا لەوە كە هۆكار و پاشخانە ماتریاڵییەكانی وەك دیاردەیەكی، سیاسی، شەڕی ئایینی، هاوكێشەكانی ناوچەكە و باری دژە مرۆڤیەكەی و هتاد هەرچی بێت، لە پێوەند لەگەڵ كۆماری ئیسلامی ئێراندا دوو ڕەهەندی هەبوو. ئەم دوو ڕەهەندە سەرەكییە بریتی بوون لە هەڕەشە و دەرفەت. كۆماری ئیسلامیی ئێران لە ڕووبەڕوو بوونەوە لەگەڵ ڕەهەندی هەڕەشەی داعش سەبارەت بە خۆی، هەتا ڕادەیەكی یەكجار زۆر شانسی بوو كە شانسەكەش ئەو حەساسییەتە نێودەوڵەتیی و ناوچەییە بەرینەیە كە هەموو لایەك بە نیسبەت هێزێكی دڕندەی وەك داعشەوە بوویان و هەیانە. ڕادەی دڕندە بوونی داعش ئەوەندە زۆر بوو و هەروەها ئەوەندە نامرۆڤانە بوو كە بۆ ماوەیەك پلەی كۆماری ئیسلامیی وەك شەیتانی پلە یەكەم خستە ژێر كاریگەریی خۆی و كردی بە شەیتانی هەڵپەسێراو. ئەم هەڵپەسێراو بوونە و هاتنە مەیدانی هەموولایەك بۆ لە ناوبردنی داعش لە لایەك هەڕەشەی داعشی بۆ سەر كۆماری ئیسلامیش كەم كردەوە لە و لە لایەكی دیكەشەوە دەرفەتی زێڕینی خستە بەردەم كۆماری ئیسلامی كە بشێویی ناوچەكە و باڵانسەكەی لە بەرژەوەندی خۆیدا بە كار بێنێ. بشێوی لە سورییەدا مەترسی بوو بۆ كۆماری ئیسلامی بەڵام لە هەمان كاتیشدا پێگەكانی خۆی لە عێراقدا یەكجار بەهێز كرد و بۆ ئەمەش ڕەوایی لە دۆخی سورییە و هاتنی داعش وەرگرت. كۆماری ئیسلامی بەر هاتنی داعش زیاتر بە شێوە نەرم لە عێراق خاوەن نفوز بوو بەڵام پاش ئەو دیاردەیە هەم توانیی هێزی سەربازی لە خاكی عێراقدا جێگیر بكات و هەم توانی چەندین گرووپی سەربەخودی كۆماری ئیسلامی لە عێراقدا چەكدار و تەیار بكات كە دەتوانێ ڕۆڵی گەورەیان پێ بگێڕێ لە سەر عەرزی ڕووداوەكان لەو وڵاتە. بەواتایەكی دیكە بە هۆی داعشەوە كۆماری ئیسلامی لە عێراقدا لە رادە بەدەر كەوتە بەر چاوپۆشیی لایەنە ڕۆژاواییەكان و ئەمیش هەرچی زیاتر خۆی سەپاند بەسەر عێراقدا. چوونە دەرەوەی هێزی قەبەی سەربازیی ئەمریكا لە عێراق و كەمڕەنگ بوونی چالاكیی ئەمریكا لە سورییە، شێوازەكانی ئیدارەی ئەمریكا لە سەردەمی ئۆبامادا كە بە گشتی بیرۆكەی جیاوازیان دەرەبارەی جۆری حزوور لە ڕۆژهەڵاتی ناوەڕاست هەبوو، سەرقاڵ بوونی سیاسەتی ئەمریكا بە هەڵبژاردنی سەركۆمارییەوە كە بە گشتی یەك ساڵ كاتی بە ئێران دا ئەویش لە كاتێكی وەها هەستیاردا لە ڕۆژهەڵاتی ناوەڕاست و چەند فاكتۆری دیكە، نفوزی كۆماری ئیسلامی لە ناوچەكەدا گەیاندە لووتكە. لەم قۆناغە بەدوا، چیدیكە داعش تایبەتمەندیی هەڕەشەی نەما بۆ سەر كۆماری ئیسلامیی ئێران و یەكسەر بوو بە فایدە. بە وتنێكی ساكار، كۆماری ئیسلامی خۆی و سیاسەتە پاوانخوازییەكانی هیچ كە لە ژێر سێبەری دژكردەوە بە داعشدا شاردەوە، یەخەی خۆشی لە چەندین پرسی گرینگی وەك تێرۆر و چەكی ئەتۆمی و چەكدار كردنی گرووپە ئایینیەكان لە وڵاتان و مافی مرۆڤ و هتاد ڕەها كرد. بۆیە لێرە بەولاوە ئیتر كۆماری ئیسلامی نە تەنیا خوازیاری لە ناوچوونی داعش نەبووە بەڵكە مانەوەی داعش لە حاڵەتی هێزێكدا كە لە ناوچووبێت، دڵخوازی ئێران بوو. ئەم حاڵەتە یارمەتی دەكرد كە فوكووسی بەردەوام لەسەر داعش بۆشایی پێویست بۆ كۆماری ئیسلامی بڕەخسێنێ و بەردەوام بێ لەو سودمەند بوونانە كە لە سەروە بە كورتی باسیان كرا. هەرچەندە لە ڕوانگەی ڕۆژاوا و هاوپەیمانانی دژی داعشەوە، شەڕەكە لە ناوچەكەدا خوێندنەوەی شەڕی مەزهەبی بۆ نەدەكرا و ناكرێ، بەڵام ئەوە كۆماری ئیسلامی بوو كە بە خشكە و بە كردەوە، هاوكات لەم شەڕدا بە بەشداری كردنی خۆی و دەستوپێوەندە ناوچەییەكانی، لە لای خۆیەوە تێكۆشاوە كە ماهییەت و خاسییەتی شەڕەكە لە شەڕی دژی تێرۆرەوە بگۆڕێ بۆ شەڕی مەزهەبی.\nئاژاوە لە دەرەوە، یان هەر سەرقاڵی و گیروگرفتێك كە جیهانی رۆژئاوا بە خۆیەوە سەرقاڵ بكات، هەموو كات دڵخوازی كۆماری ئیسلامی بووە و هەیە و بۆ بەقای خۆی خۆراكی لێ دەخوات. كۆماری ئیسلامی بۆ بەربەرەكانێ لەگەڵ شەپۆلی دژە دیكتاتۆری لە ناوچەكە و جیهاندا هەموو كات سود وەردەگرێت لە هەر دۆخێك كە ئەم بخاتە پلەیەك دواتر بۆ بە ئامانج بوون. لابردنی چاوی جیهان لەسەر خۆی و پڕۆگرامی چەك و چۆڵ و هاندانی ئاژاوە لە وڵاتانی دیكەدا، زۆر گرینگە بۆ كۆماری ئیسلامی بۆیە كاتێك پرسی كۆرەی باكوور و هەوڵە ئەتۆمییەكانی یان گرژ بوونەوەی دۆخەكە لە نێوان كۆرە و ئەمریكادا و هەڵا و هەنگەمەی ئەگەری شەڕی ناوەكی دەهاتە ئاراوە، كەس بە ڕادەی كۆماری ئیسلامی لێی سودمەند نەدەبوو. ناچالاك بوونی ئەمریكا لە سورییە و گرفتار بوونی دەزگای سیاسیی ئەمریكا بە پرسەكانی پیۆنگ یانگەوە ئەو ڕەحمەتە بووە كە زۆر كات كۆماری ئیسلامی وەك پشوویەكی گوشارەكان بۆ سەر خۆی لێی ڕوانییوە كەڵكی لێوەرگرتووە. هەر سیمبول و نیشانەیەك كە دەرخەری كەم توانایی ئەمریكا بێت لە ناوچەكە و جیهاندا یان هۆكاری گرفتار بوونی ئەمریكا بێت بە بابەتێكەوە، سودمەند و ورەبەخشە بۆ كۆماری ئیسلامی بۆیە ئاشت بوونەوەی دوو كۆرەی باكوور و باشوور، كە ڕاستەوخۆ كاریگەریی ئەمریكای تێدایە و هەروەها پێدەچێت سەردەمێكی تازە بێت لە پێوەند لەگەڵ سەرقاڵییەكانی ئەمریكادا لە ئاسیای دوور و كەم ڕەنگ بوونی ڕۆڵی چین و ڕووسیە لەو بابەتەدا، پەیامێكی یەكجار دڵتەزێنە بۆ كۆماری ئیسلامی.\nئیدارەی ترامپ بەو پێكهاتەوە و دەستبژێركردنی بەرپرسە ئەمنیەتی و سەربازییە دژە ئێرانەكان و ڕژدی نواندن لە چەند بابەتی دیكەدا و پیشاندانی تواناییەكانی خۆیان لە كوژاندنەوەی مەترسییەكی وەك كۆرەی باكووردا، سیگناڵێكی یەكجار ناخۆشن بۆ كۆماری ئیسلامیی ئێران. كۆماری ئیسلامیی ئێران ئێنێرژی و توانا و ویستێكی زۆر دەبینێ لەو ئیداریەدا بۆ هەڵبژاردنی ئێران وەك ئامانجێك كە پێویستە گوشار بكەوێتە سەری و دەبێت یان تەسلیم بكرێت یان بەری بگیرێت. كاتێكیش لەسەر پرسی هێرشی شیمیایی لە لایەن ئەسەدەوە بۆ سەر خەڵكی سورییە كاردانەوەی ئەو ئیدارەیە و هاوپەیمانە ڕۆژاواییەكان بەو شێوەیە بوو كە هێرشیان كرد و ڕووسیە وەك كۆڵەكەی پشتپێوەدانی ئێران دەبوو لە دەرەوەی مەسەلە بوەستێت، هەمیسان كۆماری ئیسلامیی خستە دۆخی بێ هیوا بوون لە داهاتوی خۆی وەك دەسەڵاتێك كە گۆیا توانیبێتی بە كەڵك وەرگرتن لە بەریەك كەوتنەكانی ناوچەكە، نفوزی خۆی پتەو كردبێت. ئەم ڕووداوانەی هێرش بۆ سەر بەشار ئەسەد و بێ دەست بوونی ڕووسیە لەگەڵ ڕام كردنی كۆرەی باكوور و هەمیسان بێ نەخش بوونی ڕووسیە، دوو پەیامی زۆر دڵتەزێنن بۆ كۆماری ئیسلامی كە تێگەیشتن و هەوڵەكانی سەبارەت بە دۆخی مەنتەقەكە زۆر گرێدراو بوو بەو بابەتە كە گۆیا چیدیكە ئەمریكا لە ناوچەی نفوزی ڕووسیەدا ناجووڵێت. ئێستا داعش بەرەو نەمانی یەكجاری دەڕوات و پێدەچێ لە داهاتوودا شەڕی وڵاتی سوورییە زیاتر یەكچاو بێتەوە وەك شەڕێك كە لە نێوان بەشار ئەسەد و نەیارانیدایە كە ئەمەش ئێران لە حاڵەتی بەشداری كەری شەڕی تێرۆرەوە دێنێتەوە پلەی جارانی خۆی كە هەم تێرۆریست بوو هەمیش پاڵپشتی دەسەڵاتێك بوو كە خەڵكی وڵاتەكەی خۆ قڕ دەكات و ئەمە ئێران زیاتر وەك خراپەكاری ناوچەكە بەرجەسەتە دەكاتەوە سەرلە نوێ. لە لایەكی دیكەشەوە ئەگەر پرسی كۆرەی باكوور و ئاژاوەكانی لە سەقامێكی ڕێژەیی بەهرەمند بكرێت ئەوە كۆماری ئیسلامی وەك تێكدەرێك كە نۆبەی پێڕاگەیشتنی دێت، دێتەوە بەرچاوی ئەمریكا و ئیدارە جیدییەكی ترامپ. بۆیە كۆماری ئیسلامی دوو بەرگی خۆ حەشاردانی كاریگەر، واتە بەرگی مەسەلەی داعش و بەرگی كێشەی كۆرەی باكووری بۆ داپۆشین و خۆ شاردنەوەی خۆی و دەست و ئاكاری لە دەست دواوە و ئەم دووانە هیچیان هەواڵی خۆش نین بۆ ئێران.


KMMK: لەسەرەتاکانی بڵاو بونەوەی ڤایرۆسی کرۆنا لە جوگرافیای سیاسی ئێستای ئێران و گەیشتنی ئەم ڤایرۆسە بە رۆژهەڵاتی کوردستان سەرەڕای کەم تەرخەمیەکانی کۆماری ئیسلامی سەبارەت بە دابین کردنی کەش و هەوایەکی پارێزراو بۆ پاراستنی گیانی شارۆمەندانی ئێران و بەتایبەت رۆژهەڵاتی کوردستان خەڵکی شار\nKMMK: بەپێی هەواڵی گەیشتوو بە کۆمەڵەی مافی مرۆڤی کوردستان: حکومەت کۆماری ئیسلامی ئێران ماوەیەکە گەڵاڵەی پێدانی وامێکی یەک ملوێن تمەنی بە خەڵک کردۆتە ڕۆژەڤ. بە بانگەشەی ئەو وامە باسی ئەوە دەکات کە دەیهەوێت یارمەتی خەڵک بدات بۆ دابین کردنی خۆراکی رۆژانە و هاوکاری خەڵک بێت بۆ دەرباز بوون\nKMMK: هاوکات لەگەڵ پەرەسەندنی کرۆنا و ململانێی مرۆڤ لەگەڵ ئەم ڤایرۆسە کوشەندەیە، سرووشت و دارستانەکانی رۆژهەڵاتی کوردستان بووەتە قوربانی دەستی هەنێ کەس و لایەنی بەرژەوەندی خواز و وێرانکردنیان خێراییەکی زۆر بە خۆوە دەبینێت و ژینگەی کوردستان لە کۆتا هەناسەکانی دایە. بە پێی راپۆرتی کۆمەڵ\nKMMK: مادەی ۵ی کۆنواسیۆنی نێونەتەوەیی دەڵێت: وڵاتانی ئەندام، هەوڵە داواکراوەکانی خوارەوە دەبێت بەڕێوە ببەن: ئا: گۆڕینی شێوەگەلی هەسوکەوتی کۆمەڵایەتی و کلتوریی پیاوان و ژنان، بە مەبەستی دەستکەوتنی لەناوبردنی بیری چەقبەستو، باو و نەریتگەڵی زانستی کە بۆ شێوازی بیرۆکەی بچوک لێڕوانین یا سە\nKMMK: هاوکات لە گەڵ بە ئێپیدێمی کوڕۆنا ڤایرۆس لە جیهان، ئامارەکان دەرخەری هەڵکشانی بە خێرای تووشبوانی لە ئێران و ڕۆژهەڵاتی کوردستانە. بە گوێرەی گوزارشە فەرمییەکان لە لایەن حکوومەتی کۆماری ئیسلامی ئێرانەوە، ئاماری تووشبوان و ئەوانەی بەم ڤایڕۆسە مردوون لە پارێزگاکانی ڕۆژهەڵاتی کوردستان\nKMMK: راپۆرتی پێشێلكاری مافی مرۆڤ له مانگی مارسی ٢٠٢٠ کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسە ئەم ڕاپۆرتانە، بەهۆی ئیزن نەدانی کۆماری ئیسلامی ئێران بەلێژنەکانی مافی مرۆڤ\nKMMK: کۆمەڵەی مافی مرۆڤی کوردستان ئەو رێنوینیانەی وەرگێری زمانی کوردی کردووە و داوا لە هەموو هاوڵاتیانی کوردستان دەکات، بە پەرۆشەوە بۆ سڵامەت ڕاگرتنی خۆیان و کۆمەڵگای کوردستان تێکۆشان بکەن. لە کۆتایی دا داوا لە هوموو هاوولاتیانی کوردستان دەکەین، پاراستن و خۆپاراستن وەک ئەرکی سەر\nKMMK: راپۆرتی پێشێلكاری مافی مرۆڤ له مانگی فێوریەی ٢٠٢٠ کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسە ئەم ڕاپۆرتانە، بەهۆی ئیزن نەدانی کۆماری ئیسلامی ئێران بەلێژنەکانی مافی مر


Sunday, 05 August 2012 10:52\nجیمس مۆر وەزیری دەوڵەتی فیدڕاڵی کانەدا و ئەندامی پاڕلمان سەر بە حیزبی موحافەزەکار لە محەمەد سەدیق کەبوودوەند\nپشتیوانی دەکا و دەڵێ لە چەندین ساڵی رابردوو لە رێگەی رێخراوی نەتەوە یەکگرتوەکانەوە بە هاوکاری وڵاتانی هاوپەیمان، کانەدا پێشنیاردەر و پشتیوانی سەرکی چەندین بریارنامەی پەسەندکراو لە دژی پەشێلکاری مافی مرۆڤ لە ئیران بوە.\nوەزیری زمانی رەسمی و میراتی کانەدا ئاماژە بەوە دەکا کە دەسەڵاتدارانی ئێران بەردەوام مافی ئینسانی هاووڵاتیان لەوانە مافی ئازادی بەیان پەشێل دەکەن و کانەدا پشتیوانی بەهێزی گەلانی ئێران بە دژی پەشێل کاری مافی مرۆڤ و ئەشکەنجە و ئازاری بەندکراوە سیاسیەکانە.\nبەرێز مۆر لە کۆتایی دەلێت ئیمە جاریکی دیکە دەسەڵاتدارانی ئێران ئاگادار دەکەینەوە کە بارودۆخی زۆر خراپی مافی مرۆڤ لە وڵاتەکەیان باش کەن و محەمەد سەدیق کەبوودوەند هەرچی زووتر لە زیندان ئازاد کەن. کانەدا پشتیوانی بەهێزی ئازادی و دیموکراسی و مافی مرۆڤە.\n3162جار بینراوه ◊ کۆدی هه‌واڵ:917


گۆڤاری ئایندەناسی ژمارە پێنج (5)ی کانوونی دووەمی2021 | CFS Center\nHome / بڵاوکراوەکان / گۆڤاری ئاینده‌ناسی / گۆڤاری ئایندەناسی ژمارە پێنج (5)ی کانوونی دو�...\nگۆڤاری ئایندەناسی ژماره پێنجی (٥) کانوونی دووەمی ٢٠٢١، كه‌وته بەر دیدی خوێنەران. گۆڤاری ئایندەناسی، گرنگی بە توێژینەوە ستراتیژی و ئایندەییەكان دەدات، دوو مانگ جارێك لە لایەن “سەنتەری لێكۆڵینەوەی ئایندەیی” دەردەچێت.\nلە ژمارەی نوێیدا گۆڤاری ئایندەناسی، چەند توێژینەوەیەکی ستراتیژی و ئایندەیی لە بارەی پەیوەندییەکانی هەولێر بەغدا، سیناریۆ و ئەگەرەکانی پیکهاتنی هەرێمی سوننە لە عێراق، سیاسەتی نوێی تورکیا و بەکارهێنانی هێزی سەربازی، پەیوەندییەکانی تورکیا و ئەمریکا لەسەردەمی بایدن و پەیوەندی بە دۆزی کوردستانەوە، لە لایەن توێژەرانی ناوخۆیی و دەرەكی ئامادەكراوە، وەک نەریتی هەر ژمارەیەکیش کتێبێکی ئایندەیی، چەمکێکی ئایندەیی و ڕاپۆرتێکی لەبارەی دۆخی ئابووریی عێراق و کاریگەریی لەسەر هەرێم لەسەر ساڵی ٢٠٢١دا ئامادەکراوە.\nژمارەی چوارەمی گۆڤاری ئایندەناسی ئەم بابەتانە لە خۆ دەگرێت:\nسەروتار: هەولێر و بەغدا؛ واقیعێکی تاڵ و ئایندەیەکی نادیار\nپه‌یوه‌ندییه داراییه‌كانی هه‌رێم و به‌غدا (هۆكاره‌كانی ناسازی، سیناریۆ ئایندەییەکانی)\nتوێژینەوە و شیكاری وەرگێڕاو\nلە چاوەڕوانیی هەڵگەڕانەوەدا (پرسی کورد و دەستتێوەردانی سەربازیی تازەی تورکیا لە ناوچەکەدا)\nڕاپۆرتی ئایندەیی: ئابووریی عێراق لە دوڕیاندا؛ ساڵێکی سەخت و لێکگەیشتنی ئەستەم\nکتێبی ئایندەیی: پوختەی کتێبی ئایا سەدەی ئەمەریکایی کۆتایی هاتووە؟(١-٢)\nفەرهەنگی ئایندەناسی: پلانی ستراتیژی\nهەر ژمارەیەکی ئایندەناسی چەندین توێژینەوە، وەرگێڕان، شرۆڤە و ڕاپۆرتی ئاماریی و گریمانەسازیی بۆ وەرچەرخان و گەشەکردنەکانی کەرتەجیاوازەکانی حکومەتداری و کۆمەڵگە، چاوپێکەوتنی پسپۆڕ و خاوەن بۆچوونەکان، لەخۆ دەگرێت


له گه‌وره‌ترینی ئه‌و هۆكارانه‌ی كه پێغه‌مبه‌ر (صلی الله علیه وسلم) له ڕێگه‌ی بانگه‌وازیدا به‌كاری هێناوه، ئه‌و چه‌ند جووڵه و بزاوتنه‌یه كه هیچ ئه‌رك و ماندووبوونێكی ناوێت. له چاوترووكانێك زیاتر\nناخایه‌نێت، تاكوو له ڕێی چاوه‌وه ڕێگه‌ی چوونه‌ناو دڵه‌كان بگرێته به‌ر. ئیتر مه‌پرسه كه كاریگه‌ریی چه‌ندێك به‌هێزه له ڕه‌وینه‌وه‌ی غه‌م و په‌ژاره‌كان و ڕاكێشانی بیر و ژیرییه‌كان به‌لای خۆیدا، پاككردنه‌وه‌ی دڵان، شكانی به‌ربست و ڕێگره‌كان له ئاست مرۆڤه‌كان! ئه‌مه ئه‌و دیمه‌نه‌یه كه به‌رده‌وام له‌سه‌ر دوو لێو‌ی پیرۆزی بوون و لێی جیا نه‌ده‌بۆوه، ئه‌ویش زه‌رده‌خه‌نه‌یه!\nپێغه‌مبه‌ری خوا (صلی الله علیه وسلم) ڕێگه‌ی دڵانی به زه‌رده‌خه‌نه و دڵگوشادییه‌وه ڕوو به به‌رامبه‌ر بڕی، سه‌هۆڵی دڵانی توانده‌وه، ڕه‌قیی دڵانی نه‌رم كرد، نامۆیی و ته‌نهایی دڵانی نه‌هێشت، وای كرد دڵی هه‌موو كه‌سێك شه‌وقی بینین و هاوه‌ڵی ئه‌و خۆشه‌ویسته بێت. نه‌ك هه‌ر خۆی، به‌ڵكوو ئه‌م خووه جوان و شیرینه‌ی كرده سوننه‌ت و ڕێڕه‌وێكیش بۆ ئوممه‌ته‌كه‌ی له‌دوای خۆی. كردیه گۆڕه‌پانی پێشبڕكێ له‌سه‌ر خێر و چاكه؛ ئه‌وه‌ته ده‌فه‌رموێت: وتبسمك فی وجه أخیك صدقة. واته: پێكه‌نینت به ڕووی براكه‌تدا خێر و سه‌ده‌قه‌یه. [رواه الترمذی وصححه ابن حبان].\nدیل كارینجی له كتێبه به‌ناوبانگه‌كه‌یدا (كیف تكسب الاصدقاء و تؤثر على الناس) ده‌ڵێت: "به‌شه‌كانی ڕوو و ڕووخسار باشترین گوزارشكه‌رن له‌سه‌ر هه‌ست و سۆزی خاوه‌نه‌كه‌ی؛ ڕووی گه‌ش و خاوه‌ن زه‌رده‌خه‌نه و كراوه‌ی ڕاستگۆیانه باشترین هۆكاره بۆ به‌ده‌ستهێنانی هاوڕێیه‌تی و یارمه‌تیدانی خه‌ڵكی. له‌ڕاستیدا باشتره له به‌خشینێك كه مرۆڤ به هاوڕێكه‌ی ده‌به‌خشێت، زه‌رده‌خه‌نه زۆر باشتره له هه‌رچی ماكیاج و ئه‌و بۆیه و شتانه‌یه ئافره‌تێك له ڕووی خۆی ده‌دات. سومبوڵی خۆشه‌ویستییه‌كی دڵسۆزانه و بێگه‌رده."


كوتله سیاسیه‌كانی ناو ئه‌نجومه‌نی نوێنه‌رانی عیراق به‌گشتی و هه‌ردوو فراكسیۆنی سائیرون و فه‌تح به‌تایبه‌تی به هۆی هه‌ڵكردنی گڵۆپی سه‌وزی مه‌رجه‌عی باڵا ، به‌وپه‌ڕی سه‌خاوه‌ته‌وه عادل عه‌بدولمه‌هدیان سه‌رپشككرد بۆئه‌وه‌ی به‌رنامه‌ی كابینه‌ی وه‌زاری چوار ساڵی داهاتوو دابڕێژێت و ئه‌و كه‌سانه‌ش دیاری بكات كه‌شایسته‌و په‌سه‌ندكراون و هاوكاری ده‌بن له‌جێبه‌جێكردنی ئه‌م ئه‌ركه گرانه له‌م دۆخه هه‌ستیار و له‌م كاته ناسكه‌دا كه عیراق و كۆی پڕۆسه‌ی سیاسی پیایدا تێده‌په‌ڕێت\nسه‌رپشككردنه‌كه‌ی عادل عه‌بدولمه‌هدی ته‌مه‌نی كورتتر بوو زیاد له‌وه‌ی كه‌چاوه‌ڕێمان ده‌كرد و له‌ماوه‌ی دووهه‌فته‌دا ده‌ركه‌وت ، كه‌ئه‌م پاسه گه‌وره‌یه‌ی كه‌دراوه به‌سه‌رۆك وه‌زیران چ نیه جگه له‌گه‌مه‌یه‌كی سیاسی گه‌وره‌و كوتله‌سیاسیه‌كان له‌یه‌كه‌م تاقیكردنه‌وه‌دا گه‌ڕانه‌وه سه‌ر قه‌وانه كۆنه‌كه‌و هه‌ریه‌كه‌یان به‌مه‌رجی جێبه‌جێكردنی داخوازیه‌كانیان پشتیوانی له سه‌رۆك وه‌زیران ده‌كه‌ن. له‌یه‌كه‌م وێزگه‌دا ده‌ركه‌وت كه ئه‌و سه‌رپشككردنه گه‌وره‌یه بۆ پیاوێك كه خاوه‌نی یه‌ك كورسی په‌رله‌مانی و ته‌نانه‌ت فراكسیۆنی سیاسی نیه، ئه‌وه‌نده‌ی ته‌كتیكیه به‌نیو هێنده ستراتیژی نیه.ده‌ركه‌وت ئه‌وه‌ندی هه‌وڵه بۆ قایمكردنی جێپێی حیزبی به‌نیو هێنده هه‌وڵێك نه‌بوه بۆ به‌هێزكردنی پێگه‌ی نیشتمانی و ده‌رهێنانی وڵات له‌و گێژاوه سیاسی و لاوازیه ئابووری و دۆخه تێكچنراوه‌ی كه‌تێی كه‌وتوه.\nسه‌رپشككردنی سه‌رۆك وه‌زیران به مه‌رج، مه‌رجێك كه پاشماوه‌ی ململانێ سیاسی یه تونده‌كانی ڕابردووی له‌خۆیدا هه‌ڵگرتوه و ده‌كرێ له‌ئاینده‌ی نزیكدا به‌سیناریۆی نوێ دووباره بێته‌وه.ئه‌گه‌ر نا ئه‌مه چۆن ده‌سه‌ڵاتێكه كه بۆماوه‌ی چه‌ند هه‌فته‌یه‌ك له‌دوای وه‌رگرتنی متمانه بۆ ١٤ وه‌زیر به‌ڵام له‌سه‌ر وه‌زیرێك یان دوان سه‌رۆك وه‌زیران نه‌توانێ به‌ته‌واوی كابینه‌كه‌ی ڕابگه‌یه‌نێت و به‌ناچاری له‌به‌یانیه‌كی زوودا سه‌ردانی بازاری عه‌لوه‌ی ڕه‌شید بكات له‌به‌غدادو له‌گه‌ڵ كاسبكاره‌كاندا گفتوگۆی نرخی میوه و سه‌وزه‌بكات له‌بری چۆنیه‌تی جێبه‌جێكردنی به‌رنامه‌ی كاری حكومه‌ته‌كه‌ی له‌گه‌ڵ وه‌زیرانی ناوخۆ و به‌رگری و باقی وه‌زیره‌كانی تریدا.\nئه‌م جۆره سه‌رپشكردنه ڕووپۆش و ده‌مامكداره ، هێنده تاقه‌ت پڕوكێنه ده‌بینین له‌ماوه‌یه‌كی كورتدا سه‌رۆك وه‌زیران په‌نای برد بۆ ده‌سته‌واژه‌ی ده‌ستله‌كاركێشانه‌وه و به‌روونی وتی كۆتا چه‌كمان ده‌ستله‌كاركێشانه‌وه ده‌ێت.\nپرسیاره‌گرنگه‌كه ئه‌وه‌یه كه ئایا چه‌ك بۆ ده‌ستله‌كاركێشانه‌وه ده‌بێت؟\nده‌بێت كام گوشاری ئه‌ملا یان ئه‌ولا یان هه‌ردووكیان وایانكردبێت، كه زۆر زوتر له مانه‌وه‌ی له‌پۆستی جێگری سه‌رۆككۆمار، یان له‌وه‌زاره‌تی نه‌وت جارێكی تر عادل عه‌بدولمه‌هدی كه‌ڵكه‌ڵه‌ی ده‌ستله‌كاركێشانه‌وه كه‌وتوه‌ته‌وه مێشكی؟ پرسیارێكه كه مه‌گه‌ر بۆ وه‌ڵامه‌كه‌ی ته‌نها بڵێین الله یعلم.\nسه‌رباری ئه‌م حه‌قیقه‌ته به‌هۆی لێكۆڵینه‌وه له‌دۆسیه‌ی هه‌ندێك له‌وه‌زیره‌كان له‌لایه‌ن ده‌سته‌ی لێپرسینه‌وه و دادپه‌روه‌ری ، كه‌له‌حاڵه‌تی لێسه‌ندنه‌وه‌ی متمانه له ته‌نها سێ وه‌زیر ده‌بێته هۆی شكستی كابینه‌كه و وه‌ك عه‌بدولمه‌هدی خۆیشی ئاماژه‌ی بۆكرد دواجار ده‌بێته ناشرینبونی كه‌سایه‌تی سیاسی و ڕابردووی بنه‌ماڵه‌كه‌ی كه‌ئه‌مه‌ی پێقبوڵ ناكرێت. هه‌روه‌ها سه‌ره‌ڕای ئه‌وه‌ی كه هه‌وڵه‌كان چڕبوه‌ته‌وه به‌وئاڕاسته‌ی كه‌له‌م هه‌فته‌یه‌ی دانیشتنه‌كانی ئه‌نجومه‌نی نوێنه‌ران هه‌ر هیچ نه‌بێت ناوی شه‌ش وه‌زیر بخاته‌به‌رده‌ستی ئه‌ندامانی نوێنه‌ران، به‌ڵام ڕێكنه‌كه‌وتنی لایه‌نه‌كان وتوندبونه‌وه‌ی گرژیه‌كان به‌م شقل و شێوازه هه‌ر به‌ته‌نها مه‌ترسی له‌سه‌ر كاندیدی په‌سه‌ندكراوی مه‌رجه‌عیه‌تی باڵا و جه‌مسه‌ره ناوخۆیی و ده‌ره‌كیه‌كان دروست ناكات،به‌ڵكو له‌ئه‌گه‌ری سه‌رنه‌كه‌وتنیدا و ده‌ستله‌كاركێشانه‌وه‌یدا مه‌ترسی بۆ سه‌ركۆی پڕۆسه‌ی سیاسی دروست ده‌بێت و هه‌وڵی زۆر و كاتێكی زۆری ده‌وێت بۆ دۆزینه‌وه‌ی كه‌سایه‌تیه‌ك كه‌زۆرینه له‌سه‌ری كۆك بن و دواجار وڵات له‌بری ئاوه‌دانكردنه‌وه‌و وه‌به‌رهێنان و پێشكه‌شكردنی خزمه‌تگوزاری و دابینكردنی ئاوی خواردنه‌وه‌و كاره‌باو هه‌لی كار بۆ گه‌نجان ، گیرۆده‌ی یه‌كلاكردنه‌وه‌ی ئه‌و گفتوگۆ بێزه‌نتیه ده‌بێت كه ئایا كام لایه‌ن خاوه‌نی گه‌وره‌ترین كوتله‌ی په‌رله‌مانی یه\nخیانه‌تی ١٦ی ئۆكتۆبه‌ر له‌نێوان فه‌رشه سووره‌كه‌ی عامری و بارزانی !!!


كریسپۆ و فرانك دی بۆیر هاوڕان له‌سه‌ر ئه‌م یاریزانه كه شایسته‌ی باڵۆن دۆره\nهێرنان كریسپۆ و فرانك دی بۆیر بۆ سۆران لوقمان نێردراوی كوردستان24 بۆ رووسیا ده‌دوێن\nهێرنان كریسپۆ فرانك دی بۆیر لیۆنێل مێسی كریستیانۆ رۆناڵدۆ لوكا مودریچ\nهێرنان کریسپۆ ئەستێرەی پێشووی ئارجێنتینا و فرانك دی بۆیر كاپتنی پێشووی هه‌ڵبژارده‌ی هۆڵه‌ندا، به كوردستان24ـیان راگه‌یاند كه ئه‌مساڵ سه‌رده‌مێكێ نوێ هاتۆته پێشه‌وه، هه‌ردووكیان لوكا مودریچ بۆ وه‌رگرتنی خه‌ڵاتی باڵۆن دۆری ئه‌مساڵ به شایسته ده‌زانن.\nفیفا پاڵه‌وانێتیه‌كی تۆپی پێ له رووسیا بۆ ئه‌ستێره‌كانی پێشووی تۆپی پێ رێكخستووه، له‌و پاڵه‌وانێتییه سۆران لوقمان نێردراوی كوردستان24 بۆ رووسیا ئاماده بوو، له نزیكه‌وه هه‌ندێك پرسوباسی وه‌رزشی له‌گه‌ڵ ئه‌ستێره‌كانی به‌شداربووی ئه‌م پاڵه‌وانێتییه ساز كرد.\nهێرنان كریسپۆ هێرشبه‌ری پێشووی یانەکانی ئەیسی میلان و چێڵسی له لێدوانێكدا بۆ کوردستان24 ئاماژه‌ی بۆ ئوه كرد كه ئەمساڵ ساڵی مۆندیالە، کاتی ئەوەیە جگە لە مێسی و کریستیانۆ یاریزانێکی دیکە خەڵاتی باشترین یاریزانی جیهان بەدەست بهێنێت.\nكریسپۆ ده‌شڵێت: پێموایە ئەگەر کڕواتیا ببێتە پاڵەوانی مۆندیالی 2018، لوكا مۆدریچ خه‌ڵاتی تۆپی زێرینی تایبه‌ت به باشترین یاریزانی ساڵ ده‌باته‌وه.\nفڕانک دی بۆیر، ئەستێرەی پێشووی بارسێلۆنا و ئەیاکس و راهێنەری پێشووی ئینتەر میلان به کوردستان24ـی راگه‌یاند ئەگەر كڕواتیا ببێتە پاڵەوانی مۆندیال پێویستە خەڵاتی بالۆن دۆری ئەمساڵ بە لۆکا مۆدریچ بدرێت.\n06 سه‌رۆكی یانه‌ی لیۆن له چامپیۆنزلیگ هه‌ڕه‌شه له بارسێلۆنا ده‌كات\n02 "چه‌ند كاتژمێرێك پێش یارییه‌كه‌ی ئه‌مشه‌و ریال مه‌درید ئه‌ستێره‌یه‌كی له‌ده‌ستدا"\n03 "گاریس به‌یل به‌هۆی ئه‌م گۆڵه ره‌نگه 10 یاری سزا بدرێت"\n04 یاریزانێك له یه‌ك رۆژ دوو منداڵی له دوو ئافره‌تی جیاواز له دایك بووه\n05 "مارسێلۆ نهێنییه‌كی گه‌وره‌ی كریستیانۆ ئاشكرا ده‌كات"\n06 "ریال مه‌درید ئه‌ستێره‌یه‌كی له‌ده‌ست دا"\n03 به ڤیدیۆ.. ئه‌و یاریزانه‌ی گۆڵی بۆ قه‌ته‌ر كرد عێراقی بوو\n04 "كریستیانۆ له رۆژی مردنی خه‌زووری خیانه‌تێكی لێ ئاشكرا بوو"\n05 به وێنه.. ئه‌و گرێبه‌سته ئاشكرا بوو كه یوڤێنتۆس پێشكه‌شی میمی كردووه


Yahoo Public 859797 - Omega's Optimal Team | Fantasy Football | Yahoo Sports\nOmega's Optimal Team  Claire's Choice Team Derrick's Team Essa's Team Justin's Team kevin's Team olga's Team Pete's Perfect Team Talia's Team ur's Peerless Team --hidden-- Since '14\nvs Justin's Team 10-4-0\nWon 103.52 - 57.32 vs Justin's Team\nWeek 16 Total: 103.52 pts (102.64 Projected)\nOmega's Optimal Team's Offense roster for week 16. FantasyPassingRushingReceivingRetMiscFumPosOffenseActionFan PtsProj Pts% StartYdsTDIntAttYdsTDTgtRecYdsTDTD2PTLostQB New Player Note\n27.5218.8159%2184032800000000WR Player Note\n12.6011.0757%000000641260000RB New Player Note\n11.8016.5693%000225810000000RB Player Note\n14.3012.4881%000218310000000TE Player Note\n14.804.1522%00000053881000BN Player Note\n13.508.6651%00000073751000BN Player Note\n2.705.258%00000032270000BN Player Note\n6.805.0026%00000087680000 Omega's Optimal Team's Kickers roster for week 16. FantasyField Goals MadePATPosKickersActionFan PtsProj Pts% Start0‑1920‑2930‑3940‑4950+MadeK No new player Notes\n6.008.4674%000006 Omega's Optimal Team's Defense/Special Teams roster for week 16. Fantasy TacklesTurnoversTDMiscRetPosDefense/Special TeamsActionFan PtsProj Pts% StartPts AllowSackSafeIntFum RecTDBlk KickTDDEF No new player Notes\n-1.007.7059%371000010BN No new player Notes\nTotal Week 16 Fantasy Points: 103.52\n102.64 (Projected)  Tony Romo Stat Breakdown\n218 Passing Yards0.048.724 Passing Touchdowns4.0016.0028 Rushing Yards0.102.80  Demaryius Thomas Stat Breakdown\n115 Reception Yards0.1011.50  Vincent Jackson Stat Breakdown\n60 Reception Yards0.106.00  DeSean Jackson Stat Breakdown\n126 Reception Yards0.1012.60  DeMarco Murray Stat Breakdown\n58 Rushing Yards0.105.801 Rushing Touchdowns6.006.00  Alfred Morris Stat Breakdown\n83 Rushing Yards0.108.301 Rushing Touchdowns6.006.00  Jordan Cameron Stat Breakdown\n88 Reception Yards0.108.801 Reception Touchdowns6.006.00  Frank Gore Stat Breakdown\n158 Rushing Yards0.1015.801 Rushing Touchdowns6.006.00  Colin Kaepernick Stat Breakdown\n114 Passing Yards0.044.561 Passing Touchdowns4.004.00151 Rushing Yards0.1015.101 Rushing Touchdowns6.006.001 Fumbles Lost-2.00-2.00  Sammy Watkins Stat Breakdown\n75 Reception Yards0.107.501 Reception Touchdowns6.006.00  Markus Wheaton Stat Breakdown\n27 Reception Yards0.102.70  Heath Miller Stat Breakdown\n68 Reception Yards0.106.80  Dan Bailey Stat Breakdown\n6 Point After Attempt Made1.006.00  St. Louis Stat Breakdown\n1 Sack1.001.001 Block Kick2.002.001 Points Allowed 35+ points-4.00-4.00  Baltimore Stat Breakdown\n1 Interception2.002.00 Welcome to the new My Team page.\nWe Are The ChampionWin your leagueShare your achievement:Football 2014 - League 859797Earned Dec 22, 2014\nVenza Head TurnerJust like the Toyota Venza, you've got all the eyes on you. You squeaked by with the smallest margin of victory -- so enjoy the W and the Head Turner medal.Share your achievement:Football 2014 - League 859797Earned Dec 16, 2014


هەنگاوەکانی پرۆسەی ئاشتی کۆریا\nمۆن ژای ئن\nسەرۆككۆماری كۆریای باشور\nلەسەر داوای فەرمی كونسوڵخانەی كۆریای باشور، سایتی چاوی كورد ئەم وتارەی سەرۆككۆماری كۆریای باشوری بۆ خوێنەرانی كورد كردە كوردی و بەڕێزەوە بڵاوی كردەوە.. ناوەندی چاوی كورد\nئاشتی و ئارامی تەنیا خۆی لە دەوڵەتێکی ئاسوودەدا نابینێتەوە، بەڵکو ئاشتی و ئارامی دەتوانرێت لە ڕێگەی دیالۆگ و کۆبونەوەی لەدوای یەك بەدەست بهێنرێت ئەویش لە ڕێگەی کاری بوێرانەوە تا ئەو ڕادەیەی ئەستەم بکرێت بە گونجاو (مەبەستی سەرۆک لێرەدا ئەوەیە کە هەرکارێک هەرچەند دژوار و سەخت بێت، بەڵام لە رێگەی گفتوگۆ و دیالۆگەوە دەکرێت ئەنجام بدرێت – وەرگێر)، هەروەها بەردەوام سەیرکردنی هۆکارگەلی ئەوەی کە بۆچی ئەم کارە پەسەندە.\nمن حەز بە دارستان دەکەم، ئەگەر بە وردی سەیرێکی دارستانەکان بکەیت دەبینی زۆر بە هێواشی و بەردەوامی جوڵە دەکەن، گەڵای دارەکان جۆرە رووناکیەک دروست دەکەن، مێروولەکان بە شێوەیەکی سادە ڕادەکەن و خواردن دەگوازنەوە، گرژی و ئاڵۆزی نێوان گیاندارە ڕاوییەکان و دڕندەکان بەردەوامە و هەمیشە بەدوای یەک رادەکەن، دارستانەکان ئارامن لەبەرئەوەی چەندین ئەکتەری تێدایە کە پشت بە وانی دیکە دەبەستن، لە کاتێکدا خۆشیان توانای پشێبرکێ کردنیان هەیە.\nماهتاما گاندی دەڵێت "هیچ ڕێگایەک بۆ ئاشتی نییە، ئاشتی خۆی ڕێگاکەیە" وەک ئەم وشانەی گاندی پێشنیار دەکەن، ئاشتی واتای دروست کردنی دەنگێکی بەرزە بۆ سوور بون لە مافی کەسی لە کاتی خنکانی هەناسەکاندا، هەروەها ئاشتی لە وانەی دەربڕینە هاوڕاکان و بیرورا جیاوازەکان دەردەکەوێت و، بە تەنیاش لە رێگەی تاکەکەسەوە بەدەست ناهێنرێت، بیر لە یاری تۆپی پێ بکەرەوە: ئەوە گرنگ نییە کە ئێمە چۆن تیمەکەمان بەرەو پێشبردووە، یاریەکە دەست پی ناکات هەتا ئێمە لایەنی بەرامبەر نەناسین. ئاشتی لە نێوان ژاوەژاوی یاریگاکەدا بوونی هەیە.\nمن پێم وایە ئاشتی لەو ساتەوە دەست پێدەکات کە ووشەکانی "با ئاشتی بنیاد بنێین" بڵاودەکرێتەوە.\nئەمەش خواستی هەمووان دەبێت کاتێک ئاشتی لە دوای چاوەروانی و بێدەنگی بەرپا دەبێت، بەڵام دەبێت ئەوە بزانین کە بە بێ کارکردن ئاشتی و ئارامی بەدی نایەن، ئەگەرەکانی جەنگ لەسەر پەنزویلای کۆریا بابەتێکی گەرم بوون تا کۆتایی ساڵی ٢٠١٧، بەڵام خەڵکی کۆریا ئاشتی دەویست و بەم بۆنەیەوە لە "بەرلین"ەوە نامەی ئاشتیم نارد بۆ کۆریای باکوور.\nباکوور ئەرینیانە وەڵامیان دایەوە بەوەی بەشداریان لەیارییە ئۆلۆمپییەکانی زستانی ٢٠١٨ ی "پیونگ چانگ" کرد و دەرگایان واڵاکرد بۆ لوتکەی فرەلایەنەی نێوخۆیی کۆریا و لوتکەی ئەمریکا و کۆریای باکوور.\nئەمرۆ پەنزویلا شاهێدی گەورەترین هەوڵی ئاشتیە، تەنانەت ئەگەر هیچ ئەگەرێکی پێشکەوتن نەبێت، بەڵام هەنگاوەکانی بەرەو ئاشتی لە چەند ڕوویەکەوە بەردەوامییان هەیە، تەنیا چەکێک لە ناوچەی ئەمنی هاوبەش بە جێ نامێنێ، گەڕان بۆ دۆزینەوەی پاشماوەکان لەنێویاندا کوژراوەکانی جەنگ دەست پێدەکات دوای ئەوەی سەربازەکان ناوچەی قەدەغەكراوی جەنگ بەجێ دەهێڵن، بەم جۆرە ئاشتی بەهێواشی بەردەوام دەبێت.\nجگە لەمەش، چەندین چالاکی پێویستە ئەنجام بدرێن بۆ بەدەست هێنانی ئاشتی لە پەنزویلا، لەوانە دۆسییەی چەک و مووشەکی ئەتۆمی کۆریای باکوور پێویستە چارەسەر بکرێت و باکوور هێشتا بەئاگایە لەوەی کە بەتەواوی کۆنترۆڵ بکرێت، باکووری کۆریا و وڵاتە یەکگرتوەکانی ئەمریکا هەردووکیان داوایان کردوە کە سەرەتا ئەویتریان دەست پێ بکات، ئەگەر بێتوو باکور دڵسۆزانە بەردەوام بێت لە جێ بە جێ کردنی پشتکردنە چەکی ئەتۆمی، کۆمەڵگای نێودەوڵەتی لەسەری پێویستە هەوڵەکانی خۆی لەم بارەیەوە بخاتە گەڕ.\nخۆشبەختانە متمانەی هاوبەشی نێوان سەرکردەکانی نێوان ئەمریکا و کۆریا باکوور بەردەوامە و پەیوەست بونیان لەمەر دیالۆگ نەگۆڕە، ئێستا کاتی ئەوەیە کە کاری جدی بۆ بکرێت و کۆمەڵگای نێودەوڵەتی بەشداری بکەن لەگەڵ ئەم هیزانەدا لەم هەوڵەیاندا.\nلە کۆتا دانیشتنی کۆمەڵەی گشتی نەتەوە یەکگرتوەکاندا، من پێشنیازی سێ رێسام لە پێناو ئاشتیدا لە پەنزویلای کۆریا کرد ئەوانیش: هیچ پێداگیرییەك لە جەنگ نەکرێت، گەرەنتی کردنی ئاسایشی هەمووان، سەرکەوتنی هاوبەش.\nلەسەر بنچینەی ئەم رێسایانە و پێش کۆمەڵگای نێودەوڵەتی، من پێشنیازی گۆڕینی ناوچەی قەدەغەكراو لە ناوەندی پەنزویلاوە بۆ ناوچەی جیهانی ئاشتی کرد. ناوچەی قەدەغەكراو، ناوچەیەکی سەوزە کە لە ٢٥٠ کم لە ڕۆژهەڵاتەوە بۆ رۆژئاوا و ٤ کم لە باشوورەوە بۆ باکوور دەبێت، ئەم بۆشاییە کە بۆ ماوەی ٧٠ ساڵ جێگای ململانێی سەربازییەکان بووە، بە پێچەوانەوە دەبێت بە کۆکەرەوەی ژینگەیەکی ئارام و خاوێن، هەروەها دەبێتە سیمبولی ئاشتی لە مێژوودا، هەردوو لایەنی پەرۆشی لە پێناو ئاشتی و تراژیدیای دابەش بون کە لە لایەن ناوچەی ئەمنی هاوبەش کاری پاسەوانەکان و پاراستنی دەروازەکان دیاری کراوە دەگرێتە خۆ.\nمن بروام وایە کە ئەگەر کۆمەڵگای نێودەڵەتی پێکەوە ( ٣٨٠،٠٠٠) مین لە ناوچەی ڕێگەپێنەدراو پاکبکەنەوە و نەتەوە یەکگرتوەکان و رێکخراوە جیهانیەکانی تر نوسینگەیان لە ناوچەکەدا بکەنەوە، ئەوا ئەم هەنگاوانە دەتوانێت ڕۆڵێکی گرنگ بگێرێت لە گەرەنتی کردنی ئاسایش لە پەنزویلای کۆریا.\nگۆرانکاری بەم جۆرە لە ناوچەی قەدەغەكراودا بە شێوەیەکی راست و دروست گەرەنتی کردنی ئاسایشی کۆریای باکوور دەکات و لەهەمان کاتدا ئاشتی هەمیشەیی بۆ باشوور دێنێت. ئەمەش وەک دەرفەتێك خزمەت بە یارمەتی سەقامگیربوونی ئاشتی دەکات و دەستکەوتی پشت کردنە چەکی ئەتۆمی پەنزوێلا دەبێت لە کاتێکدا پشتگیری کۆمەڵگای نێودەوڵەیش بەدەست دەهێنێت.\nکۆریای باشور خەون بەوەوە دەبینێت کە ببێتە نەتەوەیەكی گەیەنەر (پردی پەیوەندی). لە رووی جیۆپۆلۆتیکەوە، تاکە وڵاتە کە بە چوار زڵهێزی جیهانی دەورە دراوە، لە رابردوودا، پەنزویلا وەک نێوەندی نێوان هەردوو کیشوەر و ئۆقیانووس بووە و هەندێ کاتیش بچوککراوەتەوە بۆ تەنیا ناوچەیەك کە زڵهیزەکانی جیهان داگیریان کردووە، بەڵام ئەگەر بێتوو پەنزویلا بیتوانیایە ئاشتی بەدەست بهێنێت، کۆریای باشوور دەبوە شوێنی بەیەک گەیاندنی کیشوەرەکە و ئۆقیانوس و هەروەها پێشرەویی هەوڵەکانی فەراهەم هێنانی ئاشتی و سەرکەوتنی لەدوای یەک لە باکوری رۆژهەڵاتی ئاسیادا، پەنزویلا کە وەک پردی پەیوەندی خزمەت دەکات سوودی دەبێت بۆخۆمان و باکوری رۆژهەڵاتی ئاسیا و کۆمەڵانی نەتەوەکانی رۆژئاوای ئاسیا و هەروەها ئاشتی جیهانیش.\nلە ڕێگەی ڕۆڵی پلانی پردی پەیوەندییەوە، کۆریای باشوور بە نیازە ئاشتی و سەرکەوتنی هاوبەش بۆ کۆمەڵانی خەڵک دەستەبەر بکات، سیاسەتی نوێی باکوور گەواهیدەرن بۆ مەبەستە کیشوەرییەکەی، کۆریای باشوور ئامانجی هەیە دامەزراوەکانی کاری هاوبەش فراوان بکات.\nلەم نێوەندەشدا تەنیا چین و روسیا ناگرێتەوە بەڵکو ناوەندی ئاسیا و ئەوروپاش دەگرێتەوە، هەروەها بە نیازە بەردی بناغەی هەماهەنگی فرەلایەنە و ئاسایش لە ڕێگەی دەستپێشخەری کۆمەڵانی ڕێگای ئاسنینی ڕۆژئاوای ئاسیا بنیات بنێت، سیاسەتی نوێی باشوور، لەهەمان کاتدا شایەتی لەسەر ئامانجە دەریاییەکانی یارمەتیدەرن بۆ سەرخستنی پەیوەندیەکانی کۆریای باشوور لەگەڵ کۆمەڵانی نەتەوەکانی رۆژئاوای ئاسیا و هیندستان بۆ هەمان ئاست، وەک ئەوانەی کە زلهێزەکان دەورەی پنزویڵایان دابوو ، هەروەها پێشخستنی هەماهەنگی کاری هاوبەش لەسەرکەوتنی هەمەلایەندا لەگەڵیاندا.\nلە ڕێگەی ئاشتیەوە کۆریای باشوور بەنیازە گوزەر بەناو ڕێگاکەدا بکات کە بە شێوەیەکی تەواو ئاراستەی دەکات بەرەو ئاشتی ئابووری، دووبارە بەستنەوەی ڕێگائاسنینەکان و رێگاکانی نێوان باشوور و باکوور یەکەم هەنگاوە بەرەو هەستان بەڕۆڵی نەتەوەی پردی پەیوەندی. كە تیایدا رابەری ئاشتی و سەرکەوتن لە ڕۆژئاوای ئاسیادا دەکات، ئاشتی ئابوری بازنەیەکی خاوێن دروست دەکات لەو شوێنەی کە هەردوو کۆریا پێکەوە سەرکەوتوو بن لە هەماهەنگی ئابووری لەگەڵ وڵاتانی دەوروبەردا لە ڕێگەی ئاراستەکردنی لە ناوچەیەک کاتێک جیاوازیەکان چی تر ئاستەنگ نەبن لەبەردەم ئاشتی و سەرکەوتندا.\nکۆریای باشوور تا ڕادەیەک سوودی وەرگرتوە لە کۆمەڵگای نێودەوڵەتی، بەوەی لەهەمان ساڵ کە نەتەوە یەکگرتوەکان دامەزرا ئازاد بوو لە یاسایی داگیرکەری و دواتر توانی زاڵ بێت بەسەر وێرانکارییەکانی شەر لە رێگەی و کۆمەکەکانی نەتەوە یەکگرتوەکان و کۆمەڵگای نێودەوڵەتیەوە. لە ئێستادا باشوور بە نیازە هاوبەشی ئاشتی و سەرکەوتنی جیهان لەگەل هەستی گونجاوی بەرپرسیارانە لەگەڵ پێشکەوتنەکانیدا بکات. ئاشتی ئابووری خەونی مرۆڤایەتی ئاسان دەکات لە جیهاندا، بەوەی کە هەمووان پێکەوە دەتوانن سەرکەوتوو بن.\nئەوە گرنگ نییە کە خواستی ئاشتی چەندە زۆر بێت، کۆریای باشوور بە تەنیا خۆی ناتوانێت بەردەوام بێت لەگەڵی، ئەمەش هاوشانە و پێویستە بە پێی خواستە نێودەوڵەتیەکان بجوڵێنرێت، کارکردن لەسەر گفتوگۆکان و سێیەمین لوتکەی نێوان کۆریای باکوور و ئەمێریکا دەبێتە گرنگترین قۆناغی رەخنەیی لە تەواوی پرۆسەی بەدەستهێنانی دوورکەتنەوە لە چەکی ئەتۆمی و بنیاتنانی ئاشتی لەسەر پنزویلا.\nپشتگیری لە لایەن کۆمەڵگای نێودەوڵەتی و کارە کۆنکریتیەکان لە ئێستادا لەهەموو کات زیاتر پێویستن، شەپۆلەکانی ئاشتی کە دەست پێدەکات لە یارییە ئۆلۆمپیەکانی زستانەی بیونگ چانگ دواتر ئۆلۆمپیکەکانی هاوینی ٢٠٢٠ ی تۆکیۆ و ٢٠٢٠ ئۆڵۆمپیکە زستانیەکانی پەکین. جگە لەمەش هەردوو کۆریا رازین لەسەر ئەوەی کە پێکەوە کاری هاوبەش بکەن تا یارییە ئۆڵۆمپیەكانی هاوینی ٢٠٣٢ میوانداری بکەن، لەبەرئەوە من داوای پشتگیری کۆمەڵگای نێودەوڵەتی دەکەم لەم بارەیەوە.\nبروام وایە کە ئەگەر دیالۆگ و چالاکی پەیوەندیدار بەردەوام بن، ئەوا ئێمە پێویستمان بە یەکدی زیاتر دەبێت و بەم جۆرەش ئاشتی لە هەموو جێگایەک بەرقەرار دەبێت، هیودارام کە ئێمە بتوانین زیاتر قسە لەبارەی ئاشتیەوە بکەین و رێز لە بیرۆکەکانی یەکدی بگرین و، کاری جیاواز ئەنجام بدەین کاتێک هەنگاو بەرەو ئاشتی دەنێین.\nئەمە هیوای منە کە کۆمەڵگای نێودەوڵەتی پێکەوە بێنە سەر هێڵ و ئامۆژگاری بەردەوام بدەن تا پنزویلای کۆریا لە کۆتاییدا بە ئاشتی بگات و، هەمووان پێکەوە جیاوازیەکان و گرژیەکان وەلا بنێن و نیشانەی هیوا بە مرۆڤایەتی ببەخشن.\nوەرگێرانی: خەسرەو حمەرەشید ئەحمەد\nئه‌م بابه‌ته 1626 جار خوێنراوه‌ته‌وه


چەتەكانی سەهیۆنی كەسێكی فەلەستینیان شەهید كرد\nچەتەكانی سەهیۆنی كەسێكی فەلەستینیان شەهید كرد\nبه رواری داگرتن : 2019-01-30 08:51\nغەززه - لە ڕۆژی هەینی ڕابردو لە كاتی ڕێپێوانی گەڕانەوەی گەورەی فەلەستینیەكان، چەتەكانی سەهیۆنی كەسێكیان بریندار كرد بەهۆی سەختی برینەكەی شەهید بو.\nلەڕۆژی هەینی ڕابردو هاوڵاتیانی فەلەستین لە سنوری بورەیج هەڵسان بە ئەنجام دانی خۆیپشاندان و ڕێپێوانی گەڕانەوەی گەورە لەبەرامبەردا چەتەكانی سەهیۆنی هێرشیان كردە سەر بەژدار بوان لە ئەنجامدا كەسێك بەسەختی برینداربو.\nهەروەها وەزارەتی تەندروستی فەلەستین ڕایگەیاند: كەسێك بەناوی سەمیر غازی نەبەهین تەمەن 47 ساڵ بەهۆی سەختی برینەكەی گیانی لە دەستدا.\nباس لەوەش كرا سەمیر لە هەفتەی ڕابردو لە كاتی بەژداری كردنی لە خۆپیشاندانی ڕێپێوانی گەڕانەوەی گەورە بە گولەی چەتەكانی سەهیۆنی بریندار بو.\nشایەنی باسە هاوڵاتیانی غەززە لە 30\_3\_2018 هەمو ڕۆژانی هەفتە بەناوی ڕێپێوانی گەڕانەوەی گەورە لەسەر سنور خۆپیشاندان ئەنجام دەدەن، دژی ئەو گەماڕۆ بەردەوامەی خراوەتە سەریان، لەبەرامبەردا چەتەكانی داگیركەری سەهیۆنی بە گولە و چۆرەها چەك ڕوبەڕویان دەبنەوە.\nلەسەرەتای دەست پێكردنی خۆپیشاندانی ڕێپێوانی گەڕانەوەی گەورە تاكو ئێستا 262 فەلەستینی شەهید بوینە. جگە لەوەی تەرمی 11 كەس كەوتۆتە دەست چەتەكانی سەهیۆنی نەیان داوەتەوە. هەروەها 27 هەزار كەسیش بریندار بوینە لەناویاندا 500 كەس برینیان سەختە.(İLKHA)\nبليته كان فەلەستین غەززە شەهید بریندار چەتە سەهیۆنی داگیركەر


هەرێم چاوەروانی کرانەوەی فڕۆکەخانەکان و نێردرانی موچەی کارمەندانە - SAHAR KURDISH (Sorani)\nهەرێم چاوەروانی کرانەوەی فڕۆکەخانەکان و نێردرانی موچەی کارمەندانە\nMar 12, 2018 08:03 Asia/Tehran\nجێگری سەرۆکی حکومەتی هەرێمی کوردستانی عێراق رایگەیاند ، هەولێر هەموو پێبەندیە پێویستەکانی بۆ کرانەوەی فڕۆکەخانەکان و ناردنی موچەی فەرمانبەران ئەنجام داوە و چاوەڕوانی هەنگاوی سەرۆک وەزیرانی عێراقە .\nبەپێی راپۆرتی هەواڵدەریی فارس ، قوباد تاڵەبانی رۆژی یەکشەممە لەپرێس کۆنفڕانسێکدا لە سلێمانی گوتی ، هەولێر پێبەندیە پێویستەکانی بۆ کرانەوەی دوو فڕۆکەخانەی نێودەوڵەتیی سلێمانی و هەولێر ئەنجام داوە و هیوادارە حەیدەر عەبادی سەرۆک وەزیرانی عێراق بەڵێنی خۆی بۆ کردنەوەی ئەم دوو فڕگەیە بباتە سەر .\nبە بڕیاری حکومەتی ناوەندیی عێراق ، چالاکیی فڕۆکەخانە و دەروازە سنووریەکان لە هەرێمی کوردستان بە تایبەتی گەشتە نێودەوڵەتیەکان بۆ دوو فڕگەی هەولێر و سلێمانی لە کۆتایی ئەیلوولی 2017 و چەند ڕۆژ دوای بەڕێوەچوونی کۆپرسی لە هەرێمی کوردستان داخرا .\nهەرێمی کوردستانی عێراق سەرباری فرۆشتنی نەوت لە سێ ساڵی رابردووودا ، نەیتوانی موچەی فەرمانبەران و مامۆستایان لەم ناوچەیەدا بدات و هەرلەبەر ئەمەش لە ماوەی سێ ساڵی رابردوودا شایەدی دەیان حاڵەتی کۆبوونەوەی ناڕازیانە و بایکۆتکاری و خوێندن بووە .\nسوریاو عێراق بۆ کرانەوەی بوارگە سنووریەکانی نێوانیان وتووێژیان کرد\nتاوتۆێی پرسی هەڵوەشاندنەوەی ڤیزا لە نێوان تورکیاو ڕووسیا\nچاوپێکەوتنیی بەرپرسی هەڵوێستی دەرەوەیی یەکێتی ئەورووپا لەگەڵ وەزیری دەرەوەی پاکستان\nچاوپێکەوتنی سێ لایەنەی سەرۆکانی میسر، ئەردەن و ئێراق\nلانیکەم ١١ کوژراوو ٤٠ بریندار بەهۆی لافاو لە پارێزگای فارسی ئێران دا


ماڵپەری فیردەوس | خانووێکم ھەیە بەکرێم داوە ، ئایا واجبە زەکاتی ئەو خانووە بدەم ؟\nسەردێری پرسیار:خانووێکم ھەیە بەکرێم داوە ، ئایا واجبە زەکاتی ئەو خانووە بدەم ؟\nبەرواری دانان :2019-05-11 کۆدی پرسیار:1177\nپرسیار : خانووێکم ھەیە بەکرێم داوە ، ئایا واجبە زەکاتی ئەو خانووە بدەم ؟\nوەڵام : زانایان دەڵێن خانوو یان دوکان یان پارچە زەوی ئەگەر بکرێ درا ، زەکاتی نادات ئیلا ئەگەر بۆ بازرگانی بێت .\nابن باز ڕەحمەتی خوای لێ بێت دەفەرمووێت : (( ئەگەر عقار خانوو بێت یان دوکان یان پارچە زەوی بۆ بازرگانی بێت ، ئەوە زەکات واجب نییە لە ئەسلەکەی ، بەڵکو زەکات واجب دەبێت لە کرێیەکەی ئەگەر گەیشتبێتە حەدی نیساب و ساڵێکی بەسەردا تێپەڕ بووبێت . )) " مجموع فتاوى ابن باز " ( 14 / 167 ) .


سکایپ تایبەتمەندی چاتی پارێزراو و تایبەتی زیادکرد – کەی ئای تی ئێن\nمایکرۆسۆفت 21, ئاب 2018\nلەدوای چەند مانگێک لە کاری بەردەوام، چاتە تایبەت و پارێزراوەکانی سکایپ ئێستا بەردەستن. بەکارهێنەران لەسەر ئەندرۆید و ئای ئۆ ئێس و کۆمپیوتەر دەتوانن چاتەکانیان بکەن بە چاتی سەلامەت و تایبەت بۆ هەریەکە لە چاتی دەنگ و ڕەنگ و هەروەها دەقیش.\nئەم تایبەتمەندییەش کاتێک کارا دەبێت کە داواکاری بۆ کەسی بەرامبەر بنێریت و ئەویش قبوڵی بکات، ئینجا دەتوانن چاتێکی سەلامەت و تایبەت ئەنجام بدەن. بەمەش پارێزراو دەبن لە دەست تێوەردانی لاوەکی چونکە ئەم چاتە تەکنەلۆژیای End to End Encryptionـی تێدا بەکارهاتووە.\nئەم تایبەتمەندییە هەندێک سنورداری هەیە، ئەویش تۆ دەتوانیت یەک چاتی نهێنی لەگەڵ کەسی بەرامبەر لەسەر یەک کۆمپیوتەر یان یەک مۆبایل یان یەک تابلێت ئەنجام بدەیت. ئەگەر ویستت لەسەر ئامێرێکی تر بیکەیت ئەوا دەتوانیت گفتوگۆکە بگوازیتەوە. شایەنی باسە، ئەو چاتە نهێنیەی کە لەسەر ئامێرێک دەستی پێ دەکەیت لەسەر ئامێرەکەی تر دەرناکەوێت. بەداخەوە ناتوانیت وا بکەیت هەرچی چات هەیە کە لەسەر سکایپ ئەنجامی دەدەیت تەکنەلۆژیای End to End Encryptionـی بۆ چالاک بکەیت تا بۆ هەموو گفتوگۆیەک پارێزراو بێت.\nتاگەکان microsoft Skype


ئه‌مشه‌و چوارشه‌ممه، دوو ڕووبه‌ڕووبوونه‌وه‌ی خولی یانه پاڵه‌وانه‌کانی ئه‌وروپا ئه‌نجامدران، بوروسیا دۆرتمۆند بردنه‌وه‌ی به‌رامبه‌ر بێشکتاش تۆمارکرد.\nله ڕووبه‌ڕووبوونه‌وه‌ی یه‌که‌مدا یانه‌ی بوروسیا دۆرتمۆند له ڤۆدافۆن ئارینا بووه میوانی یانه‌ی بێشکتاش، ئه‌ستێره‌کانی ڤیستیڤالین توانیان له‌سه‌ره‌تاوه ئاستێکی به‌رز پێشکه‌شبکه‌ن، له خوله‌کی 20 گۆڵی پێشه‌نگییان له‌ڕێگه‌ی جودی بیلینگهامه‌وه تۆمارکرد.\nله خوله‌کی 45 ئێرلینگ هالاند ئه‌نجامه‌که‌ی فراوانکرد، له کۆتا ساته‌کانیشدا (خوله‌کی 90) فرانسیسکۆ مۆنتێرۆ گۆڵێکی بۆ بێشکتاش تۆمارکرد، به‌ڵام کات ده‌رفه‌تی گه‌ڕانه‌وه‌ی پێنه‌دان و یارییه‌که به‌و ئه‌نجامه کۆتاییهات (1-2).\nله‌لایه‌کی دیکه‌وه، یانه‌ی شیریف تیراسپۆلی مۆڵدۆڤی له یاریگای شیریف میوانداریی شاختاری ئۆکرانی کرد، یانه‌ی خانه‌خوێ به ئه‌نجامی دوو گۆڵی بێوه‌ڵام بردنه‌وه‌ی به‌ده‌ستهێنا.\nگۆڵه‌کانی شیریف له خوله‌که‌کانی 16، 62 له‌لایه‌ن ئاداما تراوری و مۆمۆ یانسانییه‌وه تۆمارکران.\n(ڤیدیۆ) ڕیاڵ و لیڤه‌رپوڵ له گه‌وره‌کانی میلانیان برده‌وه و پاریس یه‌کسانبوو\nدوو داواکراوی بارسا کێشەیان نییە و بە یوروپا لیگ قایلبوون\nدوو داواکراوی یانەی بەرشلۆنە، ئامادەییان نیشانداوە شکستی خولی یانە پاڵەوانەکان پشتگوێبخەن و گرێبەست لەگەڵ یانە کەتەلۆنییەکە واژووبکەن. ڕۆژنامەی…\nبەهۆی مانگی هەنگوینی-یەوە کۆستا لە گریمیۆ دەڕوات !\nئەستێرەی بەرازیلی یانەی یوڤانتۆس، دوگلاس کۆستا دوای کۆتاییهاتنی وادەی خواستنی لە یانەی گریمیۆ لە خولی بەرازیلی بەردەوامنابێت. ڕۆژنامەی…


په‌یامی هاوخه‌میی سکرتێری گشتیی حدک به‌بۆنه‌ی کۆچی دوایی نه‌وشیروان مسته‌فا 19 / 5 / 2017\nبه‌ڕێز شۆڕش حاجی وته‌بێژی بزوتنه‌وه‌ی گۆڕان و به‌ڕێزانی جڤاتی نیشتمانیی ئه‌و بزوتنه‌وه‌یه!\nله هه‌لومه‌رجێکی هه‌ستیاردا که ناوچه و کوردستانی پێدا تێده‌په‌ڕێ، به داخ و په‌ژاره‌یه‌کی زۆره‌وه هه‌واڵی کۆچی دوایی نه‌وشیروان مسته‌فا رێکخه‌ری گشتیی بزوتنه‌وه‌ی گۆڕانمان پێ گه‌یشت.\nنه‌وشیروان مسته‌فا چ وه‌ک سه‌رکرده‌یه‌کی سیاسی و چ وه‌ك رووناکبیرێک رابردوویه‌کی دوور و درێژ و جێگه و پێگه‌یه‌کی تایبه‌تیی له مێژوویی سیاسیی نوێی گه‌لی کورد به‌تایبه‌تی له باشووری کوردستان‌دا هه‌یه. ئه‌و که یه‌کێک له دامه‌زرێنه‌ر و سه‌رکرده ئه‌سڵییه‌کانی یه‌کێتیی نیشتمانیی کوردستان بوو و دواتریش له چوارچێوه‌ی بزوتنه‌وه‌ی گۆڕان‌دا، رۆڵێکی دیاری له‌سه‌ر نه‌خشه‌ی خه‌بات و سیاسه‌تی کورد له‌م پارچه‌یه‌ی کوردستان‌دا گێڕا.\nحیزبی دێموکڕاتی کوردستان به چاوی رێزه‌وه ده‌ڕوانێته رابردووی خه‌بات و تێکۆشانی ئه‌و سه‌رکرده‌یه‌ی کورد، به‌تایبه‌تی که له قۆناغێکی گرینگی خه‌بات و خۆڕاگریی گه‌لی کورد له رۆژهه‌ڵاتی کوردستان به رێبه‌ریی حیزبی دێموکڕاتی کوردستان، ناوبراو له دروستکردن و په‌ره‌پێدانی هاوپێوه‌ندیی نێوان کورده‌کان له باشوور و رۆژهه‌ڵاتی کوردستان‌دا کاریگه‌رییه‌کی زۆری هه‌بوو.\nئێمه وێڕای سه‌ره‌خۆشی له بنه‌ماڵه‌ی به‌ڕێزی نه‌وشیروان مسته‌فا و سه‌رجه‌م هه‌ڵسووڕاوانی بزوتنه‌وه‌ی گۆڕان و هیوای سه‌بووری و سه‌رساغی بۆ هه‌موو لایه‌ک، ئاره‌زوو ده‌خوازین هاوخه‌می و په‌رۆشیی هه‌موو لایه‌ک بۆ کۆچی دوایی ئه‌و نه‌مره ببێته ده‌رفه‌ت و هه‌وێنی ته‌بایی و ئاشته‌وایی زیاتری کورد له باشووری کوردستان.\n١٩ی مه‌ی ٢٠١٧


مەحمود عوسمان، پیاوی نھێنیەکانی مەلا مستەفا و شۆڕشی ئەیلول\nسالار محمود، ڕۆژنامەنوسی سیاسی و دیکۆمێنتەری سیاسی و مێژویی\nھەرچەندە دە ساڵ بەر لەوە پەیوەندی بەپارتییەوە کرد بوو، بەڵام ناکۆکییەکانی نێوان مەلا مستەفاو باڵی مەکتەبی سیاسی ھەلی ئەوەی بۆ دەسازێنێ کە بگاتە ئاستی مەکتەبی سیاسی‌و ببێتە یەکێک لە نزیکەکانی مەلا مستەفا.\nدکتۆر مەحمود عوسمان لە ساڵی ١٩٥٥وەو سێ ساڵ بەرلەوەی مەلا مستەفا لە ڕووسیاوە بگەڕێتەوە بۆ عێراق، پەیوەندی بەپارتی دیموکراتی کوردستانەوە دەکات، ساڵی ١٩٥٦ لەکاتی خوێندنی لە کۆلێژی پزیشکی لە بەغداد، بووەتە سکرتێری یەکێتی قوتابیانی کوردستان، ئەو کاتە مام جەلال سەرۆکی ڕێکخراوەکە بووە، دوو ساڵ دوای ئەوەش دەبێتە ئەندامی یەدەگی لیژنەی مەرکەزی پارتی دیموکراتی کوردستان‌و لەپاش دوو ساڵ لە تەواوکردنی کۆلێژی پزیشکی لە ساڵی ١٩٦٣ پەیوەندی بەشۆڕشی ئەیلولەوە دەکات‌و دەچێتە شاخ.\nدکتۆر مەحمود عوسمان لە ساڵی ١٩٣٨ لە قەزای "پێنجوێن" لەدایکبو‌وە، لە ساڵی ١٩٧٠ لەگەڵ کچی " کاکە زیادی کۆیە" خاتوو " بەھار" ھاوسەرگیری دەکات‌و زمانەکانی " فارسی‌و عەرەبی ئینگلیزی‌و فەرەنسی دەزانێت.\nبەھۆی ئەوەی کە زمانی دەزانی‌و یاوەری ڕۆژنامەنووسە بیانییەکانی دەکرد بۆ لای مەلا مستەفاو نوێنەرایەتی مەلا مستەفاشی بۆ دەرەوە دەکرد، وایکرد کە مەحمود عوسمان لای مەلا مستەفا گرنگ‌و جێگەی بایەخ پێدان بێت.\nدکتۆر مەحمود بە تەنیشت مەلا مستەفاوە\nتا سەروەختی قوڵبوونەوەی ناکۆکییەکانی نێوان مەلا مستەفاو باڵی مەکتەبی سیاسی‌و دەرکردنی سەرکردەکانی ئەو باڵە لە حیزب بە بڕیاری مەلا مستەفا، مەحمود عوسمان ناوێکی دیارو ناسراو نەبوو، بە دورخستنەوەی ئەوان لە حیزب‌و لە کۆنگرەی شەشەمی پارتیدا دەبێتە ئەندامی مەکتەبی سیاسی‌و بەوتەی کریس کۆچێرا مەحمود عوسمان‌و سامی عەبدولڕەحمان بروسکە ئاسا پلە باڵاکانی حیزبیان دەبڕی‌و مەلا مستەفاش زۆر گرنگی پێدەدان.\nبەھۆی ئەو بۆشاییەی کە باڵی مەکتەبی سیاسی لەناو پارتیدا دروستیان کردبوو، ھەم بەھۆی ئەوەی کە زمانی دەزانی‌و یاوەری ڕۆژنامەنووسە بیانییەکانی دەکرد بۆ لای مەلا مستەفاو نوێنەرایەتی مەلا مستەفاشی بۆ دەرەوە دەکرد، وایکرد کە مەحمود عوسمان لای مەلا مستەفا گرنگ‌و جێگەی بایەخ پێدان بێت.\nلە ساڵی ١٩٦٥ دەبێتە سکرتێری مەکتەبی تەنفیزی ئەنجوومەنی سەرکرایەتی شۆڕشی ئەیلوول‌و و بەرپرسی بەشی پەروەردەو تەندروستی لەناوچە ڕزگارکراوەکانی ئەوکاتەی کوردستان.\nلەپاڵ ئەوەدا کە وەکو دکتۆری شۆڕش نێوی دەبرا، ھەمیشە نوێنەرو دانوستانکاری شۆڕشی ئەیلوول‌و مەلا مستەفا بووەو سەرۆکایەتی زۆربەی ئەو وەفدانەی کردووە کە بە نوێنەرایەتی مەلا مستەفاو شۆڕشی ئەیلوول چونەتە بەغداد بۆ گفتوگۆکردن لەگەڵ حکومەتی عێراقیداو لە ڕێکەوتنی ١١ی ئازاری نێوان مەلا مستەفاو حکومەتی عێراقی ئەوکاتەشدا، ھەمیشە سەرۆکی وەفد بووەو پاش ڕێکەوتنەکەش دەبێتە وەزیری تەندروستی‌و لەگەڵیشیدا کاروباری دەرەوەی ناوچەی ئۆتۆنۆمی بەڕێوە بردووە.\nلە کۆتایی ساڵی ١٩٦٥دا وەک نوێنەری مەلا مستەفاو شۆڕش یەکەمین گەشت بۆ وڵاتانی ئەوروپاو ئەمەریکا ساز دەکات‌و پاش ساڵێک دەگەڕێتەوە بۆ کوردستان، پاش کەمتر لە ساڵێک دیسان بەنوێنەرایەتی شۆڕشی ئەیلوول گەشتێکی دیکە بۆ ئەوروپاو ئەمەریکا دەکات.\nلەسەر داواکاری زۆری مەلا مستەفا لە "شا"ی ئێران‌و پاش ئەوەی لەڕێگەی " شا"ی ئێرانەوە کار ئاسانییان بۆ دەکرێت‌و ئەمەریکا بەڵێنی ھاوکارییان پێدەدات، لە ٣٠ حوزەیرانی ساڵی ١٩٧٢ بە مەبەستی کۆبوونەوە لەگەڵ کاربەدەستانی ئەمەریکا دکتۆر مەحمود عوسمان‌و ئیدریس بارزانی دەچنە واشنتۆن‌و ئەوەش دەبێتە یەکەمین پەیوەندی‌و گفتوگۆی راستەوخۆی نێوان شۆڕشی کوردو کار بەدەستانی ئەمەریکا، بێگومان دروستبوونی پەیوەندییەکەش بەرھەمی پەیوەندی نێوان " شا"ی ئێران‌و " کسنجەر"ی وەزیری دەرەوەی ئەو سەردەمی ئەمەریکا بووە.\nبەو وتەی دکتۆر مەحمود، کاربەدەستانی ئەمەریکا پێیانووتوون کە لەڕێگەی ھەردوو دەزگای ھەواڵگری " مۆساد"ی ئیسرائیلی‌و " ساواک"ی ئێرانییەوە ھاوکارییەکانتان پێدەگەیەنین‌و دەبێت ئەم پەیوەندییەش بە نھێنی بمێنێتەوە.\nلەدوای ڕێکەوتننامەی "جەزائیر"ی نێوان ھەردوو حکومەتی عێراق‌و ئێران‌و لە کۆتا ڕۆژەکانی شۆڕشی ئەیلوول‌و ھەشت رۆِژ بەر لە ئاشبەتاڵ‌و ھەرەسھێنانی شۆڕشەکە لە١٢ی ئازاری ١٩٧٥دا، مەحمود عوسمان یاوەری مەلا مستەفا دەکات بۆ لای شای ئێران، ئەمە ئەو دیدارو سەفەرەبوو کە پاش گەڕانەوەیان، مەلا مستەفا ھەرەسی شۆڕشەکەی بەیان کرد.\n"ھەرەسھێنان بەشۆڕشی ئەیلوول بڕیاری خۆمان بوو، ئیسپاتمانکرد کە قیادەیەکی فاشیلین‌و لەوەختی تەنگانەدا ھیچ نیین، پاش ڕێکەوتننامەی جەزائیر، دەبوو فەترەیەک بەرگریمان بکردایەو دواتر داوای دانووستانمان لە حکومەتی عێراق بکردایە"\nمەحمود عوسمان لە نێوان مەلا مستەفاو باڵی مەکتەبی سیاسی دا\nئەو کە لەساڵی ١٩٦٦وە تا ١٩٧٥و ھەرەسی شۆڕشی ئەیلوول، یەکێک لە ھەرە نزیک‌و باوەڕ پێکراوەکانی مەلا مستەفا بوو، لە دیدارێکی تەلەفیزیۆنی دا باسلەوە دەکات کە لەگەڵ چەند کەسێکیتردا ھەوڵی پێکھێنانەوەی مەلا مستەفاو سەرکردەکانی باڵی مەکتەبی سیاسییان داوەو ھەوڵەکانیان بێئاکام بووە، :" ئێمە چەند کەسێک بووین ھەوڵی کە ھەوڵی میانگیریمان دەدا، بەڵام ئاسان نەبوو، چونکە کێشەکان قوڵبووبوونەوەو گەشتبوونە بنبەست، دەبوو لەساڵی ١٩٦٣ باڵی مەکتەبی سیاسی جیا ببوونایەتەوە، بەڵام شەڕی ئەوکاتەی حکومەتی بەعس دوایخست".\nھەر لەو دیدارە تەلەفیزیۆنییەدا ، دکتۆر مەحمود باسلەوە دەکات کە مام جەلال مەیلی جیابوونەوەی نەبووەو مەلا مستەفاش ویستوویەتی لەبری برایم ئەحمەد مام جەلال بکاتە سکرتێری پارتی،" مام جەلال مەیلی جیابوونەوەی نەبوو، مەلا مستەفا دەیووت با مام جەلال لە جیاتی برایم ئەحمەد ببێتە سکرتێری پارتی، بەڵام سەرکردەکانی باڵی مەکتەبی سیاسی ئەمەیان پەسەند نەکرد".\nدەربارەی ئەوەی کە بۆچی دواتر باڵی مەکتەبی سیاسی پارتی، بەناوی " جەلالی" ناسێنران‌و ناویان دەرکرد، دکتۆر مەحمود دەڵێت:" مام جەلال حەزی لە ناکۆکی نەبوو، بوو بەتەرەف، مام جەلال بەرپرسی یەکەمی باڵی مەکتەبی سیاسی نەبوو، بەڵام لەبەرئەوەی کەسێکی چالاک بوو، باڵی مەکتەبی سیاسی بەناوی " جەلالییەکان"ەوە ناسێنرا".\nھەرەسی شۆڕی ئەیلوول، لە دیدی دکتۆر مەحمود عوسمانەوە\nئەو پێیوایە شۆڕشی ئەیلوول لە ساتەوەختێکدا کۆتایی پێھێنراوە کە دەتوانرا درێژەی پێبدرێت‌و ئۆباڵی شکستی شۆڕشەکەش دەخاتە ئەستۆی مەلا مستەفای بارزانی‌و سەرکردەکانی شۆرشەکە.\n" ھەرەسھێنان بەشۆڕشی ئەیلوول بڕیاری خۆمان بوو، ئیسپاتمانکرد کە قیادەیەکی فاشیلین‌و لەوەختی تەنگانەدا ھیچ نیین، پاش ڕێکەوتننامەی جەزائیر، دەبوو فەترەیەک بەرگریمان بکردایەو دواتر داوای دانووستانمان لە حکومەتی عێراق بکردایە". لەبەرنامەیەکی تەلەفیزیۆنی تایبەت بەھەرەسی شۆڕشی ئەیلوولدا، دکتۆر مەحمود ئەمەی وت.\nئەو یەکێک لەسەرکردەکانی شۆڕشی ئەیلوول بوو کە لەدوای ھەرەسی شۆڕشەکەوە ڕەخنەی لە مەلا مستەفاو سەرانی شۆڕش گرت‌و پێیوابوو لەڕووی ئابوری‌و سەربازییەوە شۆڕش ھێندە موداراتی ھەبووە کە توانای بەردەوامبوونی ھەبێت.\nبەوتەی مەحمود عوسمان لەو دەمەی کە مەلا مستەفاو سەرانی شۆڕشەکە بڕیاری کۆتاییھاتنی شۆڕشەکەیان داوە، شۆڕشی ئەیلوول پارەیەکی زۆری ھەبووەو بە بڕی " ٢٤" ملیۆن دیناری عێراقی ئەو کاتە مەزەندە کراوە، ئەمە جگە لەو قازانجەی لە کاروباری بازرگانی‌و فرۆشگاکانی شۆڕشدا دەستکەوتووە.\nمەحمود عوسمان کە لە کاتی ھەرەسی شۆڕشی ئەیلوولدا ئەندامی مەکتەبی سیاسی بووە سەبارەت بەتوانای ئابوری‌و سەربازی ئەوکاتەی شۆڕشی ئەیلوول کە ھەرەسی تێدا ڕاگەیەنراو شۆڕش کۆتایی ھات، زیاتر دەڵێت:" لە ڕووی تەقەمەنییەوە لانیکەم شۆڕش خاوەنی " ١٥" ملیۆن فیشەکی جۆراو جۆری تفەنگ‌و ڕەشاش‌و " ٥٠٠" ھەزار گوللە تۆپی جۆراو جۆرو " ٦٠" ھەزار پێشمەرگەی ھەمیشەیی‌و زیاتر لە "٤٠" ھەزار ھێزی بەرگری میللی، لەپاڵ ئەمەشدا ئازوخەیەکی ئەمبارکراوی زۆر ھەبوو کە بەشی چەندین مانگی شۆڕشی دەکرد".\nنەوشیروان مستەفا ستایشی دکتۆر مەحمود دەکات لەسەر ئەو زانیارییانەی سەبارەت بە ھەرەسی شۆڕشی ئەیلوول بڵاوی کردونەتەوەو دەڵێت:" دکتۆر مەحمود عوسمان شایانی ڕێزلێنانی تایبەتە، چونکە دوای ئاشبەتاڵ ھەندێک لەم باسە گرنگانەی بۆ ڕایگشتی کورد ئاشکرا کرد".\nبەپێی زانیارییەکانی تایبەت بەو مێژووە، کاتێک کە کوڕانی مەلا مستەقا ئیدریس بارزانی‌و مەسعود بارزانی "سەرکردایەتی کاتی پارتی"ییان دروستکردووەتەوە، پەیوەندییان بە دکتۆر مەحمود عوسمانەوە کردووەو ئەم ڕازینەبووە لەگەڵ ئەواندا پەیوەندی ھەبێت‌و گەرەکی بووە لەسەر بنچینەیەکی نوێ‌و ھاوچەرخ‌و لەسەر میراتی پارتی، حیزبێک دروست بکات‌و ببێتە کەسی یەکەمی.\nلەھەرەسی شۆڕشی ئەیلوولەوە تا ڕاپەڕینی بەھاری ساڵی ١٩٩١\nلەدوای ھەرەسی شۆڕی ئەیلوول، ھاوکات لەگەڵ مەلا مستەفاو زۆرێک لەسەرانی شۆڕش، دەچێتە ئێران‌و زیاتر لە ساڵێک لەیەکێک لەنەخۆشخانەکانی ئەو وڵاتە وەک پزیشک کاردەکات‌و لە ساڵی ١٩٧٦ دەچێتە وڵاتی سوریاو لەوێ لەگەڵ ھەریەکە لە " شەمسەدین موفتی‌و عەدنان موفتی‌و قادر جەباری" دا، "لیژنەی ئامادەکاری پارتی دیموکراتی کوردستان" ڕادەگەیەنن، بەھۆی ئەوەی ئەوانەی کە مەیلی بەشداریکردنیان لە دەستپێکردنەوەی خەباتدا ھەبووە، پەیوەندییان بە یەکێتی نیشتیمانی کوردستان، یان سەرکردایەتی کاتی پارتی " قیادە موەقەتە"وە کردووە، کەس لەدەوری ئەمان کۆنابێتەوەو پەیوەندییان پێوە ناکات.\nدکتۆر مەحمودو ھاوڕێکانی لە " لیژنەی ئامادەکاری پارتی دیموکراتی کوردستان"، لەساڵی ١٩٧٧ دەگەڕێنەوە بۆ کوردستان‌و لە نزیک بارەگاکانی یەکێتی نیشتیمانی کوردستان جێگیر دەبن، لەگەڵ ئەوەدا کە بەشێک نابن لە یەکێتی، بەڵام زۆر نزیک دەبن لە یەکێتی‌و لە زۆربەی کۆبوونەوەکانی یەکێتیشدا وەکو ئەندامی سەرکردایەتی بەشداری دەکەن، بێگوومان بەشداریکردنیان لە کۆبوونەوەکانی سەرکردایەتی یەکێتیشدا دوو ھۆی ھەبووە، یەکەمیان ئەوە بووە کە مام جەلال‌و سەرکردەکانی یەکێتی ویستوویانە لەڕێگەی ئەم گرنگی پێدانەوە پێیان، بیانھێننە ناو یەکێتییەوەو ھۆی دووەمیش ئەوە بووە کە دکتۆر مەحمودو ھاوڕێکانی تەواو تەنیا بوون‌و لای یەکێتی لەنگەریان گرتووە، ئەوان لەوکاتەدا بەقەبارە تەواو بچووک بوون‌و لەدەرفەت گەڕاون بۆ گەورەبوونیان.\nلەدوای جیابوونەوەی باڵی "بزوتنەوەی سۆسیالیستی" لە یەکێتی بەسەرکردایەتی ڕەسوڵ مامەند لە ٢٠- ٣ – ١٩٧٩دا، مەحمود عوسمان‌و ھاوڕێکانی لە " لیژنەی ئامادەکاری پارتی" لەگەڵیاندا یەکیان گرت‌و بەوەش ھەلی لەباریان بۆ ڕەخسا تا لە جوغزە بچووکەکەیان دەربچن‌و ھێزو وزەیان وەبەردا بێتەوە.\nڕەسووڵ مامەندو ھاوڕێکانی لە باڵی بزوتنەوەی سۆسیالیستی کە تازە لە نیمچە بەرەی یەکێتی نیشتیمانی ھاتبوونە دەرەوە، لەگەڵ مەحمود عوسمان‌و ھاوڕێکانیدا لە ٣-٦ – ٨- ١٩٧٩ کۆبوونەوەیەکی فراوانیان ساز کردو سەرکردایەتییەکی بەکۆمەڵیان درووستکرد لە " ڕەسوڵ مامەندو مەحمود عوسمان‌و تایەری عەلی والی"و حیزبی سۆسیالیستی یەکگرتووی کوردستان،" حسیک" یان ڕاگەیاند.\nلەگەڵ ئەوەدا کە باڵی بزوتنەوەی سۆسیالستی ناکۆکی قوڵیان لەگەڵ سەرکردەکانی " کۆمەڵە"دا ھەبووە، بەڵام دەگوترێت دکتۆر مەحمود عوسمان ڕۆڵی گەورەی ھەبووە بۆ ھاتنەدەرەوەی سەرکردەکانی بزوتنەوەی سۆسیالستی‌و جیابوونەوەی ئەو باڵە لە یەکێتی.\nبەوتەی سەید کاکە، مەحمود عوسمان تەنگوچەڵەمەکانی ناو یەکێتی زانیوەو ئاگاداری ناکۆکییەکانی نێوان باڵەکانی یەکێتی بووە، سەید کاکە دەڵێت:" ڕەسووڵ مامەند بەرپرسی یەکەمی باڵی بزوتنەوە بوو لەناو یەکێتیداو ڕۆژانە بۆ لێکۆڵینەوەو پرس‌و ڕا وەرگرتن ھاتووچۆی چادرەکەی مەحمود عوسمانی دەکرد، مام جەلالیش ئەوەی زۆر پێناخۆشبوو".\nمەحمود عوسمانیش خۆی دان بەوە دەنێت کە یەکگرتنی نێوان بزوتنەوەی سۆسیالیستی‌و لیژنەی ئامادەکاری پارتی ھیچ بنەمایەکی ھزری‌و ئایدۆلۆژی نەبووەو بەڵکو زیاتر بنەمایەکی تاکتیکی ھەبووە.\nسەرھەڵدانی ناکۆکییەکانی نێوان ڕەسووڵ مامەندو مەحمود عوسمانیش لەسەروبەندی بەستنی یەکەمین کۆنگرەی حیزبی سۆسیالیستی یەکگرتووی کوردستانەوە، ئەو ڕاستییەی سەرەوە پشتڕاستدەکاتەوەو ئەو بۆچوونەش دەسەلمێنێت کە مەحمود عوسمان بەتەمای ئەوە بووە ببێتە کەسی یەکەمی حیزبی سۆسیالست.\nدوو مانگ دوای یەکگرتنیان‌و ڕاگەیاندنی حیزبی سۆسیالستی یەکگرتووی کوردستان، لە بەرواری ٣٠- ٩- ١٩٧٩ ھەریەکە لە مەحمود عوسمان‌و عەدنان موفتی بەنوێنەرایەتی حیزبی سۆسیالست دەچنە بەغداد بۆ گفتوگۆکردن لەگەڵ سەددام حسەین کە چەند مانگێک بوو، بووبوویە سەرۆککۆماری عێراق‌و سەددام داوای لێکردبوون کە واز لە خەباتی چەکداری بێنن.\nناکۆکییەکانی نێوان ڕەسووڵ مامەندو مەحمود عوسمان، لەیەکەمین کۆنگرەی حیزبی سۆسیالستدا لە ١٢- ١٥ - ٥- ١٩٨١ دەتەقنەوەو مەحمود عوسمان لە کۆنگرەدا خۆی ناپاڵێوێت‌و لە کۆنگرە دەکشێتەوە، پێدەچێت کشانەوەکەشی دوای ئەوە ھاتبێت کە دڵیابووبێتەوە لەوەی کە ناتوانێت پۆستی بەرپرسی یەکەمی حیزب مسۆگەر بکات.\nلە دروستکردنی ھەردوو بەرەی " جودو جوقد" " بەرەی نیشتیمانی دیموکراتی"و " بەرەی نیشتیمانی نەتەوەیی دیموکراتی"، دا ناکۆکییەکانی نێوان ڕەسووڵ مامەندو مەحمود عوسمان خۆیان نواندووەتەوە.\nمەحمود عوسمان لە ١٢- ١١- ١٩٨١ بەناوی حیزبی سۆسیالستەوە واژۆی چوونە ناو بەرەی " جوقد"ی کرد، ئەو بەرەیەی کە یەکێتی نیشتیمانی تێیدا باڵا دەستبوو، بیست ڕۆژ دوای ئەوەش، ڕەسووڵ مامەند بەناوی حیزبی سۆسیالستەوە، واژۆی چوونە ناو بەرەی " جود" کرد، ئەو بەرەیەی کە پارتی تێیدا باڵا دەستبوو.\nدەرئەنجامی ناکۆکییەکانی لەگەڵ ڕەسووڵ مامەندو بە کشانەوەی لە کۆنگرەی یەکەمی حیزبی سۆسیالست، مەحمود عوسمان دوو لە ھاوڕێکانی " قادرو جەباری‌و عەدنان موفتی" کە لەپاش ھەرەسی شۆڕشی ئەیلوولەوە لەگەڵیدا بوون لەدەستداو ئەوان لە کۆنگرەکەدا بۆ ئەندامی سەرکردایەتی ھەڵبژێردران‌و ئەوانەشی کە لەگەڵیدا لە کۆنگرە چوونە دەرەوە، دواتر زۆربەیان چوونە ناو یەکێتی نیشتیمانی کوردستانەوە.\nھەرچەندە ناکۆکی توندی لەگەڵ ڕەسووڵ مامەنددا ھەبووەو لە کۆنگرەی یەکەمی حیزبیشدا بەشداری نەکردووە، بەڵام وەکو سەکردەیەکی حیزبی سۆسیالست مامەڵەی کردووەو لەماوەی نێوان ساڵانی ١٩٨١- ١٩٨٧ کاروباری پەیوەندییەکانی دەروەی وڵاتی سۆسیالیستی بەڕێوەبردووەو لە ساڵی ١٩٨٨ کاتێک " بەرەی کوردستانی" لەنێوان حیزبە کوردییەکاندا دروستدەکرێت، لەگەڵ ڕەسووڵ مامەنددا بە نوێنەرایەتی حیزبی سۆسیالست، دەبنە ئەندامی سەرکردایەتی بەرەکەو تا ڕاپەڕینی بەھاری ١٩٩١ دەبێتە نوێنەری بەرەی کوردستانی لەگەڵ وڵاتانی عەرەبی‌و ئیسلامی‌و ئەوروپی.\nبە وتەی محەمەدی حاجی مەحمود، ڕەسووڵ مامەندی سکرتێری حیزبی سۆسیالست زۆر حەزی کردووە کە دکتۆر مەحمود خۆی بۆ ڕابەری ڕزگاریخوازی گەلی کورد بپاڵێوێت‌و ئەو پێشنیارەشی بۆ کردووەو ویستوویەتی لە کێبڕکێکردنی بۆ سکرتێری حیزبدا لە کۆڵی ببێتەوە.\nلە ڕاپەرینی بەھاری ساڵی ١٩٩١وە تا ئەنجومەنی حوکم‌و پەرلەمانی عێراق\nمەحمود عوسمان یەکێک دەبێت لە ئەندامانی ئەو وەفدەی حیزبە کوردییەکان کە بە چەند گەڕێک بەسەرۆکایەتی مام جەلال‌و مەسعود بارزانی لە پاش ڕاپەڕین بۆ گفتوگۆکردن لەگەڵ حکومەتی بەعسدا دەچنە بەغدادو، ڕەسووڵ مامەندیش یەکێک دەبێت لە ئەندامانی وەفدەکە، بە وتەی محەمەدی حاجی مەحمود لەسەر چوون‌و ھاتنەوەو ئەو بڕە پارەیەی کە لە حکومەتی عێراقی بۆ حیزبی سۆسیالست وەریدەگرن لە گەڵ ڕەسووڵ مامەنددا جۆرێک ناکۆکییان بۆ دروستدەبێت.\nلە سەروبەندی گفتوگۆکانی بەرەی کوردستانیدا لەسەر پرسی یەکەمین ھەڵبژاردنی ئەنجوومەنی نیشتیمانی کوردستان کە لە ١٩- ٥- ١٩٩٢ ئەنجام درا، مەحمود عوسمان پێشنیار دەکات کە لەگەڵ ھەڵبژاردنی گشتیدا " شوانێک"یش بۆ کورد ھەڵبژێردرێت ڕابەری ڕزگاریخوازی گەلی کورد بێت‌و لایەنەکانی بەرەی کوردستانیش پێشنیارەکە پەسەند دەکەن.\nپێشنیارەکەی دکتۆر مەحمود عوسمان لەوەوە سەرچاوەی گرتووە کە لەو کاتەدا خۆی لەھەردوو مام جەلال‌و مەسعود بارزانی لا بەھێزتر بووەو بڕوای وابووە کە چانسی بەھێزی ھەیە ببێتە ئەو " شوان"ەی کە رابەرایەتی ڕزگاریخوازیی کورد دەکات‌و لەمڕووەشەوە ڕەسووڵ مامەند زۆر ھانیداوە.\nلە یەکەم ھەڵبژاردنی کوردستاندا بۆ ئەنحوومەنی نیشتیمانی‌و ھەڵبژاردنی رابەری ڕزگاریخوازی گەلی کورددا ھەریەکە لە " مام جەلال‌و مەسعود بارزانی‌و مەلا عوسمان عەبدولعەزیزو دکتۆر مەحمود عوسمان" خۆیان بۆ ڕابەری دەپاڵێون.\nبەو پێیەی کە پێیانوایە خۆپاڵاوتنی دکتۆر مەحمود عوسمان زیان لە دەنگەکانی مام جەلال دەدات‌و بە قازانجی پارتی‌و مەسعود بارزانی دەشکێتەوە، چەند جارێک لە ئاستی باڵادا سەرکردەکانی یەکێتی داوا لە حیزبی سۆسیالست دەکەن کە دکتۆر مەحمود خۆی نەپاڵێوێت‌و بکشێتەوەو لەبەرانبەریشدا بەڵێنی ئەوەیان پێدەدەن ئەگەر سەرۆکی پەرلەمان یان سەرۆکی حکومەتیان بەرکەوت، دەیدەنە دکتۆر مەحمودو چواردە کورسی پەرلەمان یان چەند وەزارەتێک دەدەنە حیزبی سۆسیالست، لەگەڵ ئەوەدا کەبەشێک لە سەرکردەکانی حیزبی سۆسیالست ئەو پێشنیارەیان پێباشە، بەڵام مەحمود عوسمان جەخت لەسەر خۆپاڵاوتن دەکاتەوەو پێیوایە ئەو پێشنیارەیان دەرئەنجامی لاوازییانەو بردنەوەشی مسۆگەرە.\nھەر لەکاتژمێرەکانی یەکەمی ھەڵبژاردنەکەدا دکتۆر مەحمود عوسمان بەیاننامەیەک بڵاو دەکاتەوەو ڕایدەگەیەنێت کە بڕیاری داوە دەنگ نەدات‌و بڕواشی بە نەزاھەتی ھەڵبژاردنەکە نییەو ئاماژەش بەوە دەکات کە مەرەکەبی ھەڵبژاردنەکە بە ئاسانی دەسڕێتەوەو کەسی وا ھەیە دە جار دەنگیداوە.\nلە ھەڵبژاردنەکەدا، دکتۆر مەحمود عوسمان نەک ھەر ناتوانێت سەرکەوتن مسۆگەر بکات، بەڵکو ژمارەی دەنگەکانی بەڕێژەیەکی زۆر لە دوای مام جەلال‌و مەسعود بارزانییەوە دەبێت‌و ژمارەی دەنگەکانی عوسمان عەبدولعەزیزیش لەو زیاتر دەبێت.\nدەرئەنجامی یەکەمین ھەڵبژاردنی کوردستان ئەو بێئومێد دەکات‌و بۆ ماوەی چەند ساڵێک کوردستان جێدەھێڵێت‌و تا کۆتایی ساڵی نەوەدەکان لە ئەوروپا دەبێت‌و لە ماوەی نێوان شەڕی براکوژی نێوان یەکێتی‌و پارتیدا وەکو نێوبژیکەر دەردەکەوێت.\nساڵی ٢٠٠٣و لەپاش ڕوخانی ڕژێمی سەددام دەبێتە ئەندامی ئەنجومەنی حکومی عێراق‌و لە دوو خولی ئەنجومەنی نوێنەرانی عێراقیشدا دەبێتە ئەندامی ئەنجومەنەکە.\nلە ٢٩ی ئەیلوولی ساڵی ١٩٧١ لەگەڵ مەلا مستەفادا لە ھەوڵێکی کوشتن ڕزگارییان دەبێت، لەو ڕووداوەدا کە بەناوی ناوبژیوانیکرن لە نێوان مەلا مستەفاو حکومەتی عێراقدا، چەند مەلایەک سەردانی مەلا مستەفا دەکەن‌و لە ڕێگەی مایکرۆفۆنەوە خۆیان دەتەقێننەوە.\nدووجار لە مەرگ ڕزگاری دەبێت\nلە ٢٤=١١= ١٩٨٧ لە گوندی "سیروان"ی ناوچەی دوکان، ژەھرخوارد دەکرێت، ئەوکاتە لەگەڵ ھەریەکە لە " عەدنان موفتی‌و موحسین بایز" بەنوێنەرایەتی حیزبی سۆسیالست، پاش گرژی‌و شەڕەکانی نێوانیان، بە مەبەستی گفتوگۆو کردنەوەی بارەگا لەناو ناوچانە سەردانی یەکێتی دەکەن‌و بۆ نانخواردنی نیوەڕۆش لەماڵی مستەفا چاوڕەش داوەت دەبن‌و "سامی شۆڕش"یش کە ئەو کاتە لە دەزگای ڕاگەیاندنی یەکێتی بووە لەگەڵیان دەبێت، بە وتەی مستەفا چاوڕەش، بەپیلانی دەسەڵاتدارانی بەعس لە سلێمانی‌و لەڕێگەی ژنی پێشمەرگەیەکەوە ژەھر دەکرێتە ناو ماستاوە وە بۆیان‌و بەوھۆیەشەوە دایکی مستەفا چاوڕەش‌و پێشمەرگەیەک‌و ئافرەتێکیتر گیان لەدەستدەدەن‌و دکتۆر مەحمودو ئەوانی دیکەش بەخراپی ژەھراوی دەبن‌و ماوەی شەش مانگ بەچارەسەرکردنی خۆیەوە سەرقاڵ دەبێت.\nپیاوی ناو وەفدو دانوستان‌و میدیاکان\nئێستا ئەو بەتەمەنترین سیاسی کوردەو نیو سەدەو چواردە ساڵە لەکایەی سیاسی کوردیدایە، جگە لەو دە ساڵەی لەگەڵ مەلا مستەفادا بووە، ھەموو ساڵەکانیترو قۆناغ‌و وێستگە سیاسییەکانی بەناجێگیری بەسەر بردووەو بەدەگمەن چەند ساڵێک لە ژیانی سیاسی ئەودا دەبینرێت کە لەسەر ئاڕاستەو پرۆژەیەکی سیاسی، یان حیزبێکی سیاسیدا بووبێت‌و زۆرترین تەمەنی سیاسیشی بەبێ شوناسی سیاسی‌و حیزبی بەسەر بردووەو لە ماوەی بیست‌و حەوتساڵەی دەسەڵات‌و حکومڕانی کوردیشدا ھەمیشە لەنێوان دەسەڵات‌و بەرەی نەیارانی دەسەڵاتدا بووەو خۆی یەکلایی نەکردووەتەوە، زۆرجار دەربارەی ئەو دەوترێت، دکتۆر مەحمود عوسمان لەو سیاسییانەیە کە نە دەتوانیت ھەقی لێوەربگریت‌و نە دەشتوانی ناھەقی لێوەربگریت.\nئەو لە ھەموو قۆناغەکانی ژیانی سیاسی خۆیدا، بەردەوام پیاوی ناو وەفدو دانوستان‌و گفتوگۆکان بووەو ڕەنگە سیاسییەکی دیکەی کوردیش نەبێت ھێندەی دکتۆر مەحمود عوسمان لە میدیاکانەوە بینرابێت.\nبۆ نووسینی ئەم ڕاپۆرتە سود لەم سەرچاوانە وەرگیراوە:\n١= لە کەناری دانوبەوە بۆ خڕی ناوزەنگ- نەوشیروان مسستەفا- ١٩٩٧\n٢- بارزانی‌و بزوتنەوەی ڕزگاریخوازی کورد- بەرگی سێیەم- بەشی یەکەم-مەسعود بارزانی.\n٣- قەندیل بەغدای ھەژاند- یاداشتەکانی پێشمەرگایەتی لە ساڵانی ١٩٨٠- ١٩٨٨- ڕێباز.\n٤- ژیانی سیاسی لە باشوری کوردستان- سەلام عەبدولکەریم- ٢٠١١.\n٥- کورد لە سەدەی نۆزدەو بیستەمدا-کریس کۆچێرا- وەرگێڕانی حەمەکەریم عارف- ٢٠٠٣.\n٦- دۆزی کورد لە بازنەی پەیوەندییەکانی ئەمەریکاو عێراقدا ١٩٧٥- ١٩٩٠- گۆران ئیبراھیم قادر ٢٠١٣.\n٧- ھەڵبژاردن لە کوردستان ١٩٩٢- ٢٠١٠- محەمەد ڕەووف- ٢٠١٣.\n٨- ڕۆژژمێری پێشمەرگەیەک- بەرگی چوارەم- محەمەدی حاجی مەحمود.\n1/22/2018 5:42:06 PM\nمەرامەکانی پشت پڕۆتۆکۆڵی ١٧ی شوبات چین؟\nلەقۆناغەکانی خوێندندا مامۆستاکان چیان بە ئاپۆ دەگوت؟\nھەڵدانەوەی دیوێکی تری شۆرشی کوردی لەڕۆمانی وێرانەدا\nتاڵەبانی یەکەم جار چۆن مستەفا بارزانی ناسیوە؟\nیەکێتی و پارتی دوو ھێزی ھاوپەیمانی لێوانلێو لە ململانێ\n٣١ـی ئاب وەک خۆی\n٣١ی ئاب لەنێو ئامار و بەڵگەنامە و بەیاننەمەکاندا\n"ئێران ئامادەی شەڕە" شەڕی ڕاگەیاندنی ئەمریکا وئێران\nسکرتێری پارتی لەساڵی ١٩٤٨ بن دیواری داھێنا\n٣١٪ی کاندیدە دەرچوەکانی ھەدەپە تورکن و ٢٣٪ی کاندیدەکانی ئەکەپەش\nهه‌ڵبژاردنی په‌رله‌مانی و سه‌رۆكایه‌تی توركیا\nلەبەرامبەر لەشکرکێشی سوپای تورکیا پەرلەمانی کوردستان لە سوڕی متبو\nلەرێگای زەواجی سیاسییەوە، ئیبراھیم ئەحمەد، جەلال تاڵەبانی بێدەنگ\nئەم جارە خەیمە حکومەتی عێراق پێکدێنێت\nتاڵەبانی، بەھۆی چاوداگردنییەوە لەکیژێکی ڕووسی کۆنگرەی لاوان فەرام


توێژینه‌وه‌یه‌ك بوونی "كیشوه‌رێكی" ونبووی ده‌رخست\n2017-02-19 [07:54 AM]\nتوێژینه‌وه‌یه‌كی نوێ بڵاوبووه‌وه، جه‌خت له‌وه ده‌كاته‌وه كه كیشوه‌رێكی ونبوو له‌سه‌ر رووی زه‌وی له‌ناوچه‌ی ئوقیانوسی هێمن هه‌یه كه به نیوزله‌ندا لكاوه، ناو نراوه "زیلاندیا".\nتیمێك له توێژه‌ران كه له 11 كه‌س پێك دێت، باس له‌وه ده‌كه‌ن، نیوزله‌ندا و كالیدۆنیای نوێ، به‌شێكن له‌و توێكڵه زه‌به‌لاحه كیشوه‌ریه‌ی كه رووبه‌ره‌كه‌ی 4.9 ملیۆن كیلۆمه‌تر چوارگۆشه‌یه له ئوسترالیا جیابووه‌ته‌وه.\nئه‌و توێژینه‌وه‌یه پشتی به ته‌كنه‌لۆژیای نه‌خشه‌ی هێزی كێشكردن و گرته و وێنه‌ی مانگه ده‌ستكرده‌كان به‌ستووه، له كۆمه‌ڵه‌ی جیۆلۆجیانی ئه‌مه‌ریكی بڵاو بووه‌ته‌وه، گه‌یشتۆته ئه‌و ئه‌نجامه‌ی كه ئه‌و ناوچه‌یه به‌رێژه‌ی 94% به ئاو داپۆشراوه، ئه‌مه‌ش به‌هۆی بوونی قه‌ڵشی توێكڵی زه‌وی، كه پێش روودانی جیابوونه‌وه‌ی گه‌وره‌ی كیشوه‌ره‌كان، روویداوه.\nتوێژه‌ران ده‌ڵێن، نرخی زانستی دۆزینه‌وه‌ی كیشوه‌ری "زیلاندیا" زۆر گه‌وره‌یه، ره‌نگه ئه‌و توێژینه‌وه‌یه سوودی زۆری بۆ لێكۆڵینه‌وه له چۆنیه‌تی روودانی قه‌ڵشی توێكڵی كیشوه‌ره‌كان هه‌بێت.\nزانايان روونيان كرده‌وه، ئه‌و دۆزینه‌وه‌یه به‌ڵگه‌ی بوونی كیشوه‌رێكی جیۆلۆجی ده‌دات، گریمانه‌ی پاشماوه‌ی دوورگه‌ی بچوكی كیشوه‌ری هه‌ڵده‌وه‌شێنێته‌وه، ئه‌نجامی ئه‌و دۆزینه‌وه‌یه‌ش پشتی به چه‌ند هێڵێكی جیاجیا له به‌ڵگه‌ی جیۆلۆجی و جیۆفیزیایی به‌ستووه به‌تایبه‌ت ئه‌و توێژینه‌وانه‌ی له‌ماوه‌ی دوو ده‌یه‌ی دوایی ئه‌نجام دراون.\nپێشتر جیۆلۆجیانی ئه‌وروپا و ئاسیا له‌سه‌ر ئه‌وه كۆك بوون كه ته‌نیا كیشوه‌رێكی زه‌به‌لاح به‌ناوی "ئۆراسیا" هه‌یه، به‌ڵام كیشوه‌ری "زیلاند" ده‌ستكه‌وتێكی دیكه‌یه بۆ كیشوه‌رانی فه‌رمی جیۆلۆجی.\nئه‌ستوری توێكڵی زیلاندیا له‌نێوان 10 بۆ 30 كیلۆمه‌تر ده‌بێـت، ئه‌و قه‌باره‌یه‌ش نزیكه له قه‌باره‌ی هیندستان، به‌پێی بۆچوونه‌كان، ئه‌و كیشوه‌ره پێش 100 ملیۆن ساڵ له جه‌مسه‌ری باشور جیابوو بێته‌وه، هه‌روه‌ها پێش 80 ملیۆن ساڵ له ئوسترالیا جیابووه‌ته‌وه.\nتوێژه‌ران ده‌ڵێن، ئه‌و دۆزینه‌وه‌یه له ناكاو نییه، به‌ڵكو له‌ماوه‌ی 10 ساڵدا له‌سه‌ر بوونی كیشوه‌ری زیلاندیا به‌رده‌وام لێكۆڵینه‌وه كراوه.\nئەم هەواڵە 94300جار خوێندراوەتەوە


2017-12-17 17:14 562 جار بینراوە کۆمێنت\nهەینی ڕابردو، سیستانی داوای تواندنەوەی حەشدی شەعبی كرد لەبۆتەی سوپای عێراقد. لەكاتێكدا ئەم ملیشیایە لەسەر فتوای خودی مەرجەعی باڵای شیعەكان بۆ بەرەنگاربونەوەی داعش لە (13 حوزەیرانی 2014) دامەزرا.\nتواندنەوەی حەشد لە بۆتەی سوپادا، نابێتە هۆی بەهێزكردنی سوپای عێراق‌و پیشاندانی وەك سوپایەكی نیشتمانیی بیڵایەن لە ململانێی‌و ناكۆكیە ناوخۆییەكانی عێراقدا.\nحەشدی شەعبی، كە ئێستا خاوەنی زیاتر لە (100) هەزار چەكدارەو دابەشكراون بەسەر (67) یەكە و كەتیبەی جیاجیادا، هەر یەكەیان خاوەن سەركردە و بڕیاری سیاسی‌و مەزهەبی جیاوازن، تێكەڵكردنیان لەگەڵ سوپادا، بەتەواوەتی پێكهاتەی سوپا دەگۆڕن.\nئەم قسەو باسانەی ئێمە لەكاتێكدایە، لەبری ئاسایی كردنەوەی دۆخی خورماتو و لێكۆلینەوە لە تاوانكارییەكان، چەند ڕۆژی ڕابردو، خودی عامری سەرپەرشتی كۆكردنەوەی هێزی زیاتری حەشد دەكات لەدەوروبەری خورماتو، مەبەستی ئاشكرایان پتەوكردنی پشتێنەی ئەمنی خورماتو و سنوردانانە بۆ هێڕش‌و چالاكی هێزە خۆبەخشەكان.


بەئامادەبونى د.یوسف گۆران (زانکۆى کاسۆلیکى لە هەولێر) کرایەوە | وزارة التعليم العالي والبحث العلمي\nبەئامادەبونى د.یوسف گۆران (زانکۆى کاسۆلیکى لە هەولێر) کرایەوە\nوەزیرى خوێندنى باڵا و توێژینەوەى زانستى ڕاگەیاند: گەنجانى وڵاتەکەمان شایستەى باشترین ئاستى کواڵیتى خوێندنن، بۆیە لە ڕێگەى بەرنامە و پڕۆژەکانمانەوە, بەتایبەت پڕۆژەکانى دڵنیایى جۆرى و ڕیزبەندى نیشتیمانى چاودێرى ڕەوتى خوێندن فێرکردن لە زانکۆکان دەکەین.\nئەو ڕاگەیاندنەى د.یوسف گۆران وەزیرى خوێندنى باڵا و توێژینەوەى زانستى لە میانەى ڕێوڕەسمى کردنەوەى (زانکۆى کاسۆلیکى لە هەولێر) هات، کە ئێوارەى دوێنێ سێ شەممە، لە کەمپى زانکۆکە لە شارۆچکەى عەینکاوە بەڕێوەچوو.\nلەو ڕێوڕەسمەدا، د.یوسف گۆران وەزیرى خوێندنى باڵا و توێژینەوەى زانستى بە نوێنەرایەتى نێچیرڤان بارزانى سەرۆکى حکومەتى هەرێمى کوردستان بەشدارى تێدا کردبوو، ژمارەیەک لە ڕاوێژکارو بەڕێوەبەرە گشتیەکانى وەزارەتى خوێندنى باڵا و توێژینەوەى زانستى و، نوێنەرى زانکۆ حکومى و تایبەتەکان ومامۆستایانى زانکۆ و، نوێنەرى ڤاتیکان و ئەنجومەنى ئەساقیفەى ئیتاڵیاو، ژمارەیەکى بەرچاو لە پیاوانى ئاینى و لێپرسراوانى حکومى ناوچەکە ئامادەیبون، چەند وتارێکى تێدا پێشکەش کرا.\nوەزیرى خوێندنى باڵا و توێژینەوەى زانستى لە وتارەکەیدا بەناوى سەرۆکى حکومەتى هەرێمى کوردستان و، وەزارەتى خوێندنى باڵاو توێژینەوەى زانستى پیرۆزبایى دامەزراندنى (زانکۆى کاسۆلیکى لە هەولێر) کرد و، خۆشحاڵى خۆشى دەربڕى بەکردنەوەى دەزگایەکى زانستى و ئەکادیمى نوێ لە هەرێمى کوردستان، ڕاشگەیاند: ئەم هەنگاوە کاریگەرى لەسەر پێشخستنى کەرتى خوێندنى باڵا لە هەرێمى کوردستان دەبێت، هەروەک دەرفەتێکى گونجاو بۆ گەنجانى کوردستان دەڕەخسێنێت بۆ درێژەدان بەخوێندنى زانکۆیى لە کوردستان.\nلە بەشێکى دیکەى وتارەکەیدا د.یوسف گۆران بەگرنگیەوە ئاماژەى بە ڕۆلى کەرتى تایبەت لە بوارى خوێندنى باڵا کرد و وتى: وەزارەتەکەمان باوەڕى تەواوى بەڕەخساندنى هەلى بەشداریکردنى کەرتى تایبەت لە وەبەرهێنان لە بوارى خوێندنى باڵا هەیە، ڕونیشیکردەوە کە نابێت وەبەرهێنان لە بوارى خوێندنى باڵا تەنها بۆ قازانجى کورت خایەن بێت و، وەک کاڵایەکى بازرگانى مامەڵەى لەگەڵدا بکرێت، بەڵکو چاوەڕوانى ئێمە لە زانکۆ تایبەتەکان ئەوەیە کە بتوانین بەهەنگاوى نوێ و ئەزمونى نوێ، کەلتورى نوێ ئاوێتەى ئەزمونى خوێندنى باڵا لە هەرێمى کوردستان بکەن.\nوەزیرى خوێندنى باڵا و توێژینەوەى زانستى وتى: بەکردنەوەى ئەم زانکۆیە ژمارەى زانکۆ تایبەتەکان لە هەرێمى کوردستان دەبێتە (١٥) زانکۆ و، یەک لقى زانکۆ، (٩) پەیمانگەى تایبەت، هیواشى خواست ئەو زانکۆ و پەیمانگەیانە شانبەشانى زانکۆ حکومییەکان خزمەت بەهەرێمى کوردستان بکەن.\nد.یوسف گۆران کۆتایى وتارەکەى تەرخان کرد بۆ گرنگى کردنەوەى ئەو زانکۆ لە هەرێمى کوردستان و ڕایگەیاند: ئەمڕۆ کە بۆ یەکەمین جارە لەسەر ئاستى ڕۆژهەڵاتى ناوەڕاست زانکۆیەک بەناوى زانکۆى (کاسۆلیکى) لێرە دەکرێتەوە، شانازییەکى گەورەیە بۆ ئێمە، لەهەمان کاتدا گوزارشتى ڕاستەقینە لە کرانەوەى هەرێمى کوردستان دەکات، کە وەک هەمیشە کوردستان نمونەیەکى بەرزى پێکەوە ژیان و ڕێزگرتن لە جیاوازییەکان بووە، ئومێدیشى خواست ئەو زانکۆیە لە ئاست چاوەڕوانییەکانى وەزارەتى خوێندنى باڵا و توێژینەوەى زانستیدا بێت، بەشێوەیەک زانکۆکە هەوڵ بدات بۆ داڕشتنى سیستەمێکى تۆکمەى دڵنیایى جۆرى، هاوکات هەر لە یەکەم ڕۆژى دەست بەکاربونیانەوە کار بۆ بەدەستهێنانى متمانەى نێودەوڵەتى و، دروستکردنى تۆرى فراوانى پەیوەندییە زانستیە نێودەوڵەتییەکان بکەن لە پێناو گەشەپێدانى ئاستى خوێندن و فێرکردن و توێژینەوە، هەروەک دڵنیایى خۆشى دوپات کردەوە کە سپۆنسەر و لێپرسراوانى زانکۆکە لەو بەرپرسیارێتییە زانستییە تێ دەگەن و، لە کۆتایشدا زانکۆکە بکەنە دامەزراوەیەکى زانستى نمونەیى لەسەر ئاستى هەرێمى کوردستان و ناوچەکە.\nلە بەشێکى دیکەى ڕێوڕەسمەکەدا (مەتران نونزیو گالنتینۆ) ئەمیندارى گشتى ئەنجومەنى ئەساقیفەى ئیتاڵیا و، مەتران بەشار متى وردە سەرۆکى ئەساقفەى هەولێر و، سەرۆکى زانکۆى کاسۆلیکى لە هەولێر و، چەند لێپررسراویکى دیکەى زانکۆکە وتەیان پێشکەش کرد لە وتارەکانیاندا سەربارى سوپاسگوزارییان بۆ سەرۆکایەتى حکومەتى هەرێمى کوردستان و، وەزارەتى خوێندنى باڵا و توێژینەوەى زانستى، ڕونییان کردەوە ئێمە لە کاتێکدا ئەم زانکۆیە دەکەینەوە، کە حوزیرانى ساڵى ڕابردوو مەسحیەکانى موصل و دەشتى نەینەوا ئاوارەو دەربەدەر کران، بەڵام ئێمە لێرە داهاتوو بونیاد دەنێین و، ئەم بونیادنانەش دەبێتە هۆکارێکى گرنگ بۆ مانەوەمان، هیواشیان خواست زانکۆکە ببێتە ناوەندێکى گرنگ بۆ پتەوکردنى زیاترى پەیوەندییە ئاینى و کۆمەڵایەتى و سیاسی و ئابورییەکان لە هەرێمى کوردستان.\nدوا بەدواى پێشکەشکردنى وتارەکانیش لەلایەن د.یوسف گۆران وەزیرى خوێندنى باڵا و تویژێنەوەى زانستى و، کەریم سنجارى وەزیرى ناوخۆ، زانکۆى کاسۆلیکى لە هەولێر بەڕەسمى کرایەوە.\nلەبەسەرکردنەوەى بەشەکانى باڵەخانەکەدا، د.یوسف گۆران پیرۆزبایى لە ئەندازیاران و سەرپەرشتیارانى پڕۆژەکە کرد و، هیواشى خواست زانکۆکە ببێتە ناوەندێکى گرنگ بۆ بەرهەمهێنانى مەعریفە.\n(زانکۆى کاسۆلیکى لە هەولێر)، لەلایەن ئەنجومەنى ئەساقفەى ڕوماوە پشتگیرى دەکرێت، دەبێتە یەکێک لە ئەندامانى نێودەوڵەتى بۆ زانکۆ کاسۆلیکیەکان. ئەو زانکۆیە جگە لە گرتنەخۆى خوێندکارە ئاوارە مەسیحیەکان، لەهەمان کاتدا دەرگاى بەڕوى پێکهاتە جیاکانى کوردستان کراوە دەبێت و، هەموو خوێندکارێک کە ئارەزوو بکات دەتوانن لەو زانکۆیە درێژە بەخوێندن بدات، زانکۆکە زانکۆیەکى (تبشیرى) نابێت، بەڵکو وەک زانکۆ ئاساییەکانى هەرێمى کوردستان دەبێت و، خوێندن تێدا بەزمانى ئینگلیزى دەبێت و، بەنوێترین ستاندارد وانەکان دەوترێنەوە، وەک قۆناغى یەکەم زانکۆکە چوار بەشى لە خۆگرتووە کە بریتین لە بەشەکانى ( کارگێڕى کار، تەکنەلۆژیایى زانیارى، زمان، دراساتى ڕۆژهەڵاتى).


Mewda Media | عەبدولحەلیم حافز؛ عەندەلیبی ئەسمەر\nعەبدولحەلیم حافز؛ عەندەلیبی ئەسمەر\nعەندەلیبی ئەسمەر یان گۆرانبێژی شۆڕش، هونەرمەندی خۆشەویسیتی، یان پیاهەڵدەری دەسەڵات، هەریەک لەم نازاناوانە ببیستیت گومانت نەبێت کە مەبەست لێی عەبدولحەلیم حافزە.\nعەبدولحەلیم حافز؛ هونەرمەندی دەسەڵات، شۆڕس و خۆشەویستی، ساڵی 1929 لە گوندێکی سەر بە پارێزگای شەرقیەی میسر لەدایک بووە، چەند رۆژێک دوای لەدایکبوونی، دایکی کۆچی دوایی دەکات، پاش ساڵێکیش باوکی دەمرێت.\nحافز بە تەنها دەمینێتەوە، لە منداڵییەوە خولیای هونەر دەکەوێتە مێشکییەوە، دەچێتە پەیمانگە و میوزیک دەخوێنێت، دەبێتە مامۆستا و دوای چوار ساڵ واز لە مامۆستایەتی دەهێنیت.\nیەکەم گۆرانی و تەماتەباران\nساڵی 1951 حافز بۆ جاری یەکەم دەچێتە سەر شانۆ و گۆرانی دەڵێت، گۆرانی "صافيني مرة" پێشکەش بە ئامادەبوان دەکات، بەڵام ئەوان گۆرانیاکەیان پێ پەسەند نییە و حافز لە سەر شانۆ دەهێننە خوارەوە و بە شێوەیەکی ناشایستە تەماتەبارانی دەکەن.\nتەنها ساڵێک دوای ئەو رووداوە، حافز جارێکیتر هەمان گۆرانی دەڵیتەوە، بەڵام ئەمجارە ئامادەبوان زۆریان بەدڵ دەبێت و گۆرانییەکە دەنگ دەداتەوە، ئاواش ئەستێرەی بەختی حافز، دەست بە هەڵکشان بەرەو ئاسمان دەکات.\nحافز و شۆڕش\nعەبدولحەلیم حافز، یەکێک بوو لە لایەنگرانی شۆڕشەکەی جەمال عەبدولناسر، حافز گۆرانییەکی بە ناوی "جەمال ئەی خۆشەویستی ملیۆنان" بڵاوکردەوە، لە گۆرانییەکەدا پێاهەڵدان بۆ جەمال عەبدولناسر دەکات.\nدواتریش چەندین گۆرانی سیاسیی بڵاوکردەوە، ئەوە وایکرد نازناوی گۆرانیبێژی شۆڕشی پێ ببەخشرێت.\nدوای سەرکەوتنی شۆڕشیش، حافز هەر بەردەوام بوو لە گۆرانی وتن بۆ جەمال عەبدولناسر، عەبدولناسر بۆ هەموو بۆنە و ئاهەنگەکان بانگی دەکرد و گرنگی پێ دەدا، ئەوەش بووە هۆی ئەوەی حافز لە گۆرانیبێژی شۆڕشەوە ببێت بە پیاهەڵدەری دەسەڵات.\nحافز و خۆسەویستی\nعەبدولحەلیم حافز دەیان گۆرانی سۆزداری و عاشقانەی هەیە، بەو گۆرانیانەی بوو بە دڵخوازی گەنجان و عاشقانی میسر، زۆرێک لە میسرییەکان بە هونەرمەندی خۆشیەوسیتییان دەزانی.\nخەم، گریان و نیگەرانی وەکو تەمێک بەسەر خەرەندی گۆرانییەکانی حافزەوە دەردەکەوت، زۆرێک لە گەنجان بەدیار گۆرانییەکانی حافزەوە دەگریان.\nبلهارسیا؛ ئەو نەخۆشییە دەگمەنەی حافزی تا مردن گەیاند\nعەبدولحەلیم حافز، لە تەمەنی 11 ساڵییەوە توشی نەخۆشی بلهارسیا دەبێت، نەخۆشییەکە چەندین جار حافزی لە گۆرانیوتن دابڕاند، نزیکەی 60 نەشتەرگەری بەهۆی نەخۆشییەکەوە بۆ کراوە.\nدواجار ساڵی 1977 حافز بەهۆی نەخۆشییەکەیەوە لە لەندەن گیانی لەدەستدا، هەواڵی مەرگی حافز وەکو ئاگر بەناو میسردا بڵاوبوویەوە.\nچەندین کچی گەنج بەهۆی بیستنی هەواڵەکەوە خۆیان سوتاند، نزیکەی دوو ملیۆن کەس بەشداری مەراسیمی بەخاکسپاردنەکەیان کرد، دواتر دەرکەوت رۆژی مردنی حافز هەمان ئەو رێککەوتە بووە کە بۆ بەسەرچوونی پسپۆرتەکەی دیارتکراوە.\nئەو مرد و گۆرانییەکانی تا ئێستاش وەکو پەیامێک نەوە لەدوای نەوە دەگوازرێنەوە.


ماڵپەری فیردەوس | ئاژەڵم کڕیوە بۆ قوربانی بەڵام مرد پێش ڕۆژی جەژن ، ئایا خێری قوربانیم بۆ حساب دەکرێت ، یان دەبێت ئاژەڵێکی تر بکڕمەوە بۆ قوربانی ؟\nسەردێری پرسیار:ئاژەڵم کڕیوە بۆ قوربانی بەڵام مرد پێش ڕۆژی جەژن ، ئایا خێری قوربانیم بۆ حساب دەکرێت ، یان دەبێت ئاژەڵێکی تر بکڕمەوە بۆ قوربانی ؟\nبەرواری دانان :2019-08-10 کۆدی پرسیار:1379\nپرسیار : ئاژەڵم کڕیوە بۆ قوربانی بەڵام مرد پێش ڕۆژی جەژن ، ئایا خێری قوربانیم بۆ حساب دەکرێت ، یان دەبێت ئاژەڵێکی تر بکڕمەوە بۆ قوربانی ؟\nوەڵام : زانایان دەڵێن ھەر کەسێک قوربانی دیار بکات یان بکڕێت ، پاشان بمرێت ئەم دوو حالەتەیە :\nحالەتی یەکەم : ئاژەڵەکە دەمرێت بێ کەمتەرخەمی کەسەکە ، یان بێ ئەوەی کەسەکە ھۆکاری مردنی بێت ، ئەمەیان ھیچی لەسەر نییە .\nابن قدامة ڕەحمەتی خوای لێ بێت دەفەرمووێت : (( ئەگەر قوربانی تیاچوو لە دەستی بێ ئەوەی کەمتەرخەم بێت ، یان دزرا ، یان بزر بوو ، ئەوە ھیچی لەسەر نییە ، چونکە ئەمانەتێک بوو لە دەستی ، زەمانەتی ناکات ئەگەر کەمتەرخەم نەبوو وەک وەدیعە . )) المغنی (٣٥٣/٩) .\nحالەتی دووەم : ئەگەر خۆی ئاژەڵەکەی تیا برد یان ھۆکار بوو بۆ تیاچوونی ئاژەڵەکە ، لەم حالەتە ئەگەر قوربانییەکەی واجب بوو ، ئەوە واجبە ئاژەڵێکی تری وەک ئەو بکەیتە قوربانی .\nابن قدامة ڕەحمەتی خوای لێ بێت دەفەرمووێت : (( ئەگەر ئاژەڵی قوربانی واجبی تیابرد ، لەسەریەتی بە نرخی ئەو ئاژەڵە ئاژەڵێکی تر بکڕێتەوە ، ... )) المغنی (٣٥٢/٩) .\nھەر کەسێک پڕ بە دڵ حەز بکات قوربانی بکات و نییەتی ھەبێت ، ئەوە وەک فاعل وایە قوربانی کردبێت ، لەم حالەتە خێری قوربانی بۆی دەنووسرێت .


گوتەبێژی بانکی ناوەندیی عێراق: ئەو 250 ملیار دینارەی نێردراوەتە ھەولێر بۆ مووچە نییە - باسنیوز\n13/02/2018 - 09:06\nبۆ یەکەمین جارە لەڕێگەی (باسنیوز)ەوە، بانکی ناوەندیی عێراق ئەوە ئاشکرا دەکات کە ئەو ٢٥٠ ملیار دینارەی نێردراوە بۆ ھەولێر، بۆ مووچەی فەرمانبەران نییە.\nئەیسەر جەبار، گوتەبێژی بانکی ناوەندی عێراق لە لێدوانێکی تایبەت بۆ (باس) رای گەیاند، ئەو پارەیەی بۆ لقی ھەولێری بانکەکەیان نێرداوە بۆ مووچە نییە، گوتی: ”بەدیاریکراوی ئەو ٢٥٠ ملیار دینارەی نێردراوە بۆ لقی ھەولێری بانکی ناوەندی، بۆ کاروباری دارایی و بانکەکەیە و بۆ مووچەی فەرمانبەرانی ھەرێمی کوردستان نییە“.\nپێشووتر وەزارەتی دارایی ھەرێمی کوردسنتان ئاشکرای کردبوو، بڕی ٢٥٠ ملیار دینار لە بانکی ناوەندیی بەغدا نێردراوە بۆ لقی بانکی ناوەندی لە ھەولێر، ئەم بانکە پەیوەندیی بە وەزارەتی دارایی و ئابووریی حکوومەتی ھەرێمەوە نییە و کارەکانیان لەژێر بڕیاری بانکی ناوەندیدایە.\nوەزارەتی دارایی و ئابووریی حکوومەتی ھەرێم ئاشکرای کرد، ھیچ بڕە پارەیەکی لە بەغداوە پێنەگەیشتووە بۆ دابەشکردنی مووچە، بەڵکوو لیژنەکانی پێکھاتوو لەنێوان بەغدا و ھەولێر بەردەوامن لە وردبینی لە سەرجەم وەزارەتەکان، جگە لە ھەردوو وەزارەتی پێشمەرگە و ناوخۆ.\nبەرپرسەکەی بانکی ناوەندی عێراق دووپاتی کردەوە، ئەو پارەیە بۆ ھەندێک لە کاروبارەکانی بەڕێوەبردنی لقی ھەولێری بانکەکەیانە، گوتیشی: ”پارەکە بۆ کاروبارە داراییەکانی ئەو بانکەیە کە سەر بە بانکی ناوەندییە و ئێمە ھیچ پەیوەندییەکمان بە دابەشکردنی مووچەوە نییە“. ئەو زانیارییانەی بانکی ناوەندی لە کاتێکدا کە لە کۆبوونەوەی ئەم دواییەی لەگەڵ کوتلە کوردستانییەکان، حەیدەر عەبادی، سەرۆک وەزیرانی عێراق رای گەیاندبوو، ئەو پارەی ناردوویانە بۆ مووچەی فەرمانبەرانی ھەرێمی کوردستانە.\nئەیسەر جەبار روونیشی کردەوە، لقی ھەولێری بانکی ناوەندی عێراق وەکوو لقی بانکی پارێزگاکانی تر پێویستی بە پارە ھەیە، گوتیشی: ”پارەکە بۆ بەھێزکردنی کارەکانی بانکەکەمانە لە ھەولێر، چونکە ھەموو لقێک پێویستی بە پارە ھەیە بۆ پێدانی پارە بە کۆمپانیا و بانکەکان و تەحویلکردنی پارە بۆ شوێنە دیاریکراوەکان“.\nئەو بەرپرسەی بانکی ناوەندی عێراق ئاماژەی بەوەش دا، لە داھاتوویەکی نزیکدا چەندین پڕۆژە و کاریان دەبێت لە ھەرێمی کوردستان و ھەوڵ دەدەن خەڵک و فەرمانبەران و سەرمایەداران لە پڕۆژەکانیان سوودمەند بن.


سێروێرێکی بە تووانا | kurditgroup\nسێروێرێکی بە تووانا\nبەڕێزان ئەم کاتەتان باش . بەڕێزان ماوەی چەند مانگە بە دووای هۆست سێروێرێکی بە تووانا دا دەگەڕێم بەڵام بە ڕاستی گێژ بووم و ماومەتەوە چی بکەم ، بۆیە هیوادارم زانیاری ئێوە بتوانێ یارمەتیم بدات.\nمن بە دووای سێروێرێکی بە تووانام بۆ سەرخستنی تۆڕێکی موزیک کە بتوانێ کۆنێکتی زۆر (لانی کەم ٦٠٠ کۆنێکتی هاوکات) بە داتابەیسەوە پاڵپشتی بکات و داون نەکا و هەروەها ئاماژە بەوەش بکەم کە تاڕادەیەک ئاپەکان کۆمپلێکسن و زوو زوو لە داتابەیس رێکوێست دەکەنەوە . وێڕای ئەمانە دەبێ بڵێم کە قەبارەی پاشەکەوت کردنیش بۆ من زۆر موهیمە و ستۆرەیجی سێروێری دیدیکەیتیش بەشمان ناکا( زۆرترین ستۆرەیجم لە دریم هاست دۆزیوەتەوە کە ٢ تب کە بۆ کاری ئێمە کەمە).\nتکایە ئەگەر ئێوە شتێکتان پێ شک دێ پێم بڵێن ؟ سپاس\nلەوە دەچێت پێویستیت بە Colocation هەبێت. خۆت سێرڤەری خۆت دەکڕیت و لە داتاسەنتەرێک دایدەنێیت.\nلەم حاڵەتە خۆت قەبارە و توانایی سێرڤەر دیاریدەکەیت. سەبارەت بە 600 پەیوەندی هاوکات، ئەمە دەکرێت لە ڕاژەکاریی وێب، دەستنیشان بکەیت. لە ئاپاچی یان نگنیکس. هەروەها ژمارەی پەیوەندیش لە ڕاژەکاری سکوێل گرنگە. بزانە 600 پەیوەندی هاوکات زۆرە، ئەگەر بۆ هەر یەکییان 16 م.ب. بیرگە تەرخان بکەیت بزانە چەندت پێویستە، 16 جار 600، کەواتە 16 گیگ بیرگەشی دەوێت.\nدڵنیابە، ئەگەر ڕاژەکان بەتەواوی لەسەر بناغەی ئاماری میوانان و پرۆسەکان تاوبدرێت، پێویستیت بەم هەموو توانایە نییە.\nکاک بەردە کێشەی من ئەوەیە .. کە سێروێری خۆ کڕین توشی کێشەی ستۆرەیج دەبین نەک لە سەرەتاوە بەڵکوو دوواتر تووشی ئەوە دەبین .. بۆیە دیدیکەیت ئەو کێشەی ستۆرەیجەی ناخۆشە.. کاک بەردە سەبارەت بە ٦٠٠ پەیوەندی هاوکات یش ئەوە بڵێم کە بۆ نموونە ئاپی نۆتیفیکەیشن هەموو ٧ چرکە جارێک رێکوێست دەکاتەوە لە دەیتابەیس ، واتە هەر بەکارهێنەرێکی ئانلاین هەر ٧ چرکە جارێک رێکوێست دەکا لە داتابەیس و ئەوەش جگە لە رێکوێستەکانی کرۆن جابە بۆ بە کارهێنەرە ئافلاینەکان . جا ئەمە تەنیا بەشی نۆتیفای بوو بۆ نموونە .. ئاپەکانی IOS , Android, WP , RIM هەر لە هەمان داتابەیس داوا داکەنەوە و ئەوە چیا لەوەیە کە دواتر ماڵپەڕەکانی دیکەی کوردی ئەگەر API ئێمە دابنێن و هەروەها زۆر رێکوێستی دیکە بۆ نموونە ئەپپلیکەیشنی فەیس بووک و گووگل پلاسیش و زۆر شتی دیکە .. بۆیە دەڵێم کۆنێکت بە داتابەیسەوە زۆر دەبێ .. بۆیەش بۆ ٦٠٠ کۆنێکت نووسیم لانی کەم .. مەزەندەی من لەوە زیاتر زۆر\nکاک هیوا خەرجی amazon S3 زۆر گرانە .. بە ڕاستی دەرەقەتی ئەوە نایەین ... ڕاستیت ناوێ ... شتی هەرزانتر پێ شک نایە\nبۆیە دەبێت بزانیت چەند میوان دەرهێڵن. چونکە 100% ی داتا دەکرێت لە حەشارگەوە ڕاژەبکرێت.\nسەبارەت بە قەبارەی دیسک. ئیتر خۆت سێرڤەرەکە دەکڕیت و خۆت دەزانیت چەندت پێویست دەبێت. دوو دانەی 4 تێرابایتی تێبێخە. باوەڕناکەم گووگڵیش ئەوەندەی پێویست بێت :)\nکاک بەردە تۆ کوێ پێشنیار دەکەی بۆ دیدیکەیت؟\nتۆ خۆت لە کام وڵاتیت؟ چونکە سێرڤەرەکە خۆت لە بازاڕ دەکڕیت و دەیبەیتە داتاسەنتەر.\nمن ئێستا لا سویدم ، بەڵام ٣ مانگی دیکە دەگەرێمەوە بۆ کوردستان ... داتاسەنتەرم پێ شک نایە لە ستۆکهۆلم .. تۆ پێت سک دێ؟\nکوڕە ئاخە کونیک دەگری .. کونیکی دیکەت لێ دەبێتەوە .. ئەو داتاسێنتەرانەش دەڵەیی سواڵت پێ دەکەن بۆ ئینتەرنێتەکە ... ئەگەر زۆر زۆرت بدەنێ ١٠ میگابایتت دەدەنێ\nنازانم نرخەکانییان چۆنە، لە گووگڵ بزانە Rackspace Stockholm چی دەدۆزیتەوە.\n1 سێرڤەری خۆت بە نزیکەی 100 ئیۆرۆیە، 250 گیگ داتا، لە مانگێک.[url=http://www.stockholmcolocation.se/sv/welcome/index.php] [/url]\nزۆر سپاس کاک بەردە ، لەگەڵ دانەیەکیان قسەم کرد هەفتەی رابردوو ئینتەرنێتی ١٠ مێگابایت زیاتریان پێ نەدەدام .... ئەوەی راستیش بێ من دەمەوێ ئەگەر colocation بکرم ... لە سەر دوو سێرڤێر ... فایلەکان بە جیا و داتابەیس بە تاقی تەنیا لە سەر سێرڤێرێکیان سەر بخەم . ئەوکات دوو ئای پی و دوو ئینتێرنیتم دەویست ... بەڵام لە ١٠ میگابایت لە چرکە زیاترم پێ نادەن ... کاک بەردە ٢٥٠ گیگ ترانسفێر لە مانگ دا لە داهاتوو دا تووشی کێشەمان دەکا ...\nبەڵام دەست خۆش بۆ وەڵامەکانتان ... ئەوە هەر دەگەرێم ... ئەگەر هەر هیچم دەس نەکەوت .. ماوەیەک سێروێرێکی چووکەلە لێ دەخوڕم دوایە دەیخەمە سەر ئامازۆن ... چار نیە بڵێم چی\n11 / Kurddata2006\nوەڵڵا ئەوەم دیتەوە زۆر عەزەمەتە و بە هەرزانیش .... ١٠٠ مێگابایتم اینترنێت پێ دەدا ، ئەمرۆ تەعتیلە بەڵام سبەینێ قسەیان لەگەڵ دەکەم\nتۆش چاوێکی لێبکە بزانە چۆنە کاک بەردە؟\nدوو سێرڤەر بە هێڵی 100 مێگابیت و 1 تێرا ترافیک بەم نرخە، هەرزانە.\nئەرێ وەڵڵا زۆر هەرزانە .. ئەو هەرزان بوونەشی وای کردووە تۆزێک سڵی لێ بکەمەوە .\nکاک بەردە . ئەو https://www.varnish-cache.org/ زۆر موهیمە دەست خۆش .. من نەمدیبوو ، هەڵبەت بە کاری ئێمە نایە .. ئێمە هەتا ئەو جێگایەی مومکین بووە سکریپتەکانمان وا نووسیوە کە داتا لە حەشارگەوە ڕاژە بکا و لە سێروێر بێ بەری بێ ... بەڵام ئەوە زۆر موهیمە بۆ ئەوانەی سکریپتەکانیان زۆر کۆمپلێکسە.\nکاک بەردە ، سەیری godaddy م کرد ئەویش پلانێکی زۆر با\_سی تێدا بوو ، پلانی پرێمیوم چاو لێکە : http://www.godaddy.com/hosting/dedicated-servers.aspx?ci=72793&isc=gdx912d\nیا چاو لە ئایوێب کە لێرە دا http://iweb.com/classic-server-hosting/overview?gclid=COCTs9jUnrICFcoumAod_EMAJQ#offer-table\nماومەتەوە colocation بکرم یا دیدیکەیتی ئامادە ... دو دڵم لە نێوانیان دا .... تۆ دەڵێی چی؟\nبا کەمێکی تر دوو دڵ بیت. (:\nباشە مانگی 300 دۆلار زۆر نییە؟ ئەگەر زۆر نییە ناوی خوای لێبێنە.\nColocation هەرزانتریش بێت، پارەی کڕینی سێرڤەریشت نابێت لەبیرچێت.\nشوێنێکی تریش ئامادە بکە بۆ Back-up


21/5/2019 - 13:54\nله‌راگه‌یاندراوێكدا كه‌وێنه‌یه‌ك ده‌ست ماڵپه‌ری كوردستان تیڤى كه‌وتووه ، به‌ڕێوه‌به‌رایه‌تى هاتووچۆی هه‌ولێر داواكارییه‌ك ئاراسته‌ى هاوڵاتیان ده‌كات كه‌ئەو جۆرە ئۆتۆمبێلانە نەكڕن كە بڕیاری وەزارەتی ناوخۆ بۆ تابلۆكردن نایانگرێتەوە.\nهاتووچۆی هه‌ولێر رایده‌گه‌ێنێت ، به‌پێی دوایین بڕیاری وه‌زاره‌تی ناوخۆی حكوومه‌تی هه‌رێمی كوردستان تۆماركردنی ئۆتۆمبێلی بێ سه‌ره‌تا و بێ تابلۆ تۆماركردنی ئۆتۆمبێله‌كان ته‌نها ئه‌و مۆدیلانه ده‌گرێته‌وه كه ده‌كه‌ونه نێوان 1994-2010 واتا ئه‌و ئۆتۆمبێلانه‌ی كه مۆدێلیان له‌سه‌رووی 2010یه ئه‌و بڕیاره نایانگرێته‌وه ئه‌گه‌ر بێ تابلۆ و بێ سه‌ره‌تا بن.\nئاماژه به‌وه‌ش ده‌كات ئه‌گه‌ر له ئه‌وروپا و وڵاتانی ده‌وروبه‌ره‌وه هێنرابنه كوردستان یاخود ئۆتۆمبێلی ئه‌وروپی بن له ده‌روازه سنوورییه‌كانی هه‌رێمی كوردستانه‌وه داخلی هه‌رێم بووبن ئه‌وا تاكو مودێلی 2016 تۆمارده‌كرێن به مه‌رجێك پێش 5/1/2018 داخلی هه‌رێمی كوردستان بووبن. بۆیه هاووڵاتیان ئاگادار ده‌كه‌ینه‌وه كه پاره‌ی خۆیان له كڕینی ئه‌و ئۆتۆمبێلانه سه‌رف نه‌كه‌ن كه بڕیاری تۆماركردن نایانگرێته‌وه، چونكه به‌پێی زانیارییەكان چه‌ند بازرگانێك برێكی زۆری ئۆتۆمبێلیان هێناوه‌ته كوردستان كه مودێلیان لە سه‌روی ئه‌و مودێلانه‌یه و به هاووڵاتیانی ده‌فرۆشن له‌و رێگەوە پاره‌یه‌كی زۆر كۆده‌كه‌نه‌وه.